Info sesija u Pljevljima u susret drugom javnom pozivu za dodjelu bespovratnih sredstava iz EU – ZZZCG\nInfo sesija u Pljevljima u susret drugom javnom pozivu za dodjelu bespovratnih sredstava iz EU\nPredstavnici Zavoda za zapošljavanje Crne Gore i Ministarstva rada i socijalnog staranja posjetili su Pljevlja i prepunoj sali Skupštine Opštine promovisali Program grantova za samozapošljavanje.\nIskazujući punu zahvalnost Delegaciji EU u Crnoj Gori i Evropskoj komisiji koji, preko programa vrijednog 3.5 miliona eura, pomažu buduće preduzetnike u Crnoj Gori, direktor Zavoda Suljo Mustafić je podsjetio da je posrijedi prvi direktni grant koji je Zavodu obezbijedilo resorno Ministarstvo, kao krovna institucija operativne strukture.\n-MRSS koordinira Programom dok je ugovaračka institucija Ministarstvo finansija odnosno Direktorat za ugovaranje i finansiranje EU pomoći. Direktna podrška je dio 18 miliona vrijednog Programa EU-CG za zapošljavanje, obrazovanje i socijalnu zaštitu. Finansirana je od strane Evropske unije posredstvom Delegacije EU u Crnoj Gori. Da je ovo konkretna podrška crnogorskoj privredi i preduzetništvu na državnom nivou govori podatak da su 94 nezaposlene osobe sa evidencije Zavoda, kroz prvi Javni poziv, nedavno dobile bespovratna sredstva od EU – podsjetio je Mustafić najavljujući da će drugi javni poziv biti objavljen 30. marta ove godine.\n-Na evidenciji Područne jedinice Pljevlja, kojoj pripadaju opštine Pljevlja i Žabljak nalazi se 2.040 nezaposlenih što daje stopu nezaposlenosti od preko 15.8 odsto. Upravo zbog velikog broja dugoročno nezaposlenih lica kojih je na evidenciji 60 odsto ali i podatka da je svaki peti nezaposleni iz kategorije mladih a svaka druga nezaposlena osoba žena – danas smo i u Pljevljima. Cilj nam je da, upravo ovoj kategoriji nezaposlenih pružimo blagovremene i detaljne informacije o ovoj vrsti podrške – istakao je on i dodao da je Zavod na usluzi svim nezaposlenim licima koji žele da pokrenu i razviju svoj biznis.\n-Priliku da se prijave, vjerujem u još većem broju, imaju nezaposleni koji su na evidenciji Zavoda najmanje četiri mjeseca na dan objavljivanja Poziva – kazao je Mustafić i pozvao sve, koji su voljni da pokušaju da se otisnu u sopstvene preduzetničke vode, da apliciraju za podsticajna bespovratna sredstva iz EU.\n-Za oblast zapošljavanja iz ovog programa, najveći dio je donacija EU Crnoj Gori u vrijednosti od 15 miliona, dok Vlada učestvuje sa oko 2,7 miliona eura – precizirala je predstavnica Ministarstva rada i socijalnog staranja Ksenija Aranitović ističući da je za različite aktivnosti u cilju povećanja zapošljivosti i otvaranja novih radnih mjesta izdvojeno 8,7 miliona eura.\n-Opština Pljevlja je uvijek imala dobru saradnju sa ZZZ CG i nadam se da će tako biti i u toku realizacije ovog projekta. Opština Pljevlja će svim zainteresovanim kandidaima pomoći posredstvom Službe menadžera i ostalih službi optine. Želja nam je da što više građana iskoristi ovu dobru priliku i da svoje ideje sprovede u djelo – poručio je potpredsjednik Opštine Pljevlja Mervan Avdović.\nNa pitanja zainteresovanih kandidata u vezi sa Programom grantova za samozapošljavanje odgovarali su pomoćnica direktora ZZZ i koordinatorka Programa Svetlana Krgović, pomoćnik direktora Zavoda i koordinator za izvještavanje David Perčobić i zamjenica koordinatora Programa Alma Mahmutović.\nNakon održane info sesije direktor Zavoda Suljo Mustafić sastao se sa predsjednikom Opštine Pljevlja Igorom Golubovićem i tom prilikom je konstatovana dobra saradnja dvije institucije na čijem unaprijeđenju treba raditi i u budućem periodu.


Italijanskom prvoligassu Milanu dozvoljeno je da se takmicci u kvalifikacijama za Ligu ssampiona, saopsstila je danas Evropska fudbalska federacija (Uefa). Kao glavni razlog za prijem Milana u takmiccenje, Uefa je navela\nnepostojanje pravne osnove da takav zahtev odbaci.\nMilan che u trechem kolu kvalifikacija igrati sa beogradskom Crvenom zvezdom ili irskim Kork Sitijem, koji danas igraju revanss mecc drugog kola kvalifikacija. U prvoj utakmici u Irskoj Zvezda je pobedila sa 1:0.\nItaljanski sud je prvobitno doneo odluku da se Milanu, ssestostrukom ssampionu Evrope, uskrati pravo takmiccenja u Ligi ssampiona, zbog umessanosti u namesstanje utakmica u domaccem prvenstvu.


Bochum Archives - Kladionica.BIZ\nObjavljeno 13.10.2011 13.10.2011\n15.5.2011 Nedjelja 13:30 – VfL Bochum vs MSV Duisburg\nZa danas smo izabrali susret u Njemačkoj drugoj ligi gdje na stadionu REWIRPOWER momčad Bochuma u zadnjem kolu dočekuje ekipu Duisburga.\nMomčad trenera Friedhelm Funkel je uspjela da obezbjedi tu treću poziciju na tabeli i to u zadnjih nekoliko susreta točnije u posljednja 2 kada su ostvarili dvije pobjede nad ekipama Union Berlina gdje su na svom stadionu slavili sa visokih 3:0 i na gostovanju kod ekipe Osnabruck kada su ih savladali sa rezultatom 3:1 pa su tako uspjeli da izbiju na tu treću poziciju ispred ekipe Furth. Bochum kao što sam napomenuo trenutno zauzima 3 poziciju na tabeli sa ukupno osvojenih 62 boda u dosadašnjih 33 odigrana meča. Ova momčad je u posljednjih 10 odigranih susreta zabilježila svega dva poraza i to protiv Ingolstadta na gostovanju gdje su savladani sa visokih 3:0 i na utakmici pred svojom publikom od prvoplasirane ekipe Hertha sa 2:0 dok na ostalih 8 susreta su ostvarili ukupno 3 remija i 5 pobjeda. Što se tiče pojedinaca u ovoj ekipi na koje bi se trebala obratit pažnja su sigurno igrač obrambenog dijela ekipe Alžirac Anthar Yahia koji je u dosadašnjih 27 odigranih susreta upisao 2 pogotka za svoju ekipu i koji je definitivno glavna karika ove momčadi pored njega tu je i njihov najbolji strijelac Chong Tese igrač koji je u dosadašnjih 25 odigranih duela ostvario preko 10 pogodaka također vrijedno je i spomenuti igrača sredine terena Giovanni Federicoa koji uz Christoph Dabrowskog čine jedan veoma dobar srednji red ove ekipe. Kada su u pitanju povrede u ekipi domaćina trener Friedhelm Funkel neće imat na raspolaganju obrambenog igrača Patrick Fabian koji ima povredu ligamenata pa zatim Matias Concha za kojeg je sezona završena koji ima povredu koljena i mladog igrača sredine terena Kevin Vogt koji također ima povredu ligamenata.\nŠto se tiče današnje gostujuće momčadi koju vodi 52-nji trener Milan Sasic porijeklom iz Hrvatske on je sa svojom ekipom uspio da obezbjedi opstanak u daljnjem takmičenju i trenutno zauzimaju veoma dobru 6 poziciju na tabeli gdje su sakupili ukupno 52 ovojena boda u dosadašnjih 33 odigrana susreta. Za njih ovaj susret ne predstavlja mnogo jer što se tiče promocije u viši rang takmičenja tu su ambicije prekinute tako da kako god da ovaj susret završi njihov opstanak nije upitana. Ova momčad je u posljednjih 5 odigranih susreta zabilježila 3 pobjede i 2 poraza od ekipa Hertha i Cottbusa. Što se tiče utakmica koje igraju na strani ekipa Duisburga se nalazi na sasvim solidnom mjestu točnije na 9 poziciji tabele gdje su ostvarili 4 pobjede 6 remija i 6 poraza sa gol razlikom 19 postignutih i 18 primljenih golova. Njihov najvredniji igrač odnosno najefiksaniji igrač ove momčadi je sigrno Julian Koch mladi 20-nji igrač sredine terena također pored njega nimalo manje bitan je i napadač Srdjan Baljak koji je u dosadašnjih 25 odigranih susreta postigao preko 10 golova za svoju ekipu. U ovom susretu neće biti tri standardna igrača ove momčadi od kojih su već pomenuti napadač Srdjan Baljak pa zatim također pomenuti Julian Koch koji ima povredu koljena i igrač Stefan Maierhofer također napadač ove ekipe pored ovih igrača pod znakom upitnika su Kevin Grund-sredina i Andre Hoffmann-obrana dok su ostali igrači svi na raspolaganju za ovaj susret.\nŠto se tiče ovog meča tu ću preporučit da izabere opciju pobjede domaćina koji je u posljednjih 9 odigranih susreta čak 4 puta slavio dok su 2 puta gubili a 3 puta odigrali nerješeno mada zbog trenutne situacije na tabeli ja mislim da bi ekipa VfL Bochuma mogla ostvarit pobjedu pa stoga za ovu opciju najbolje plaćanje nudi Unibet kladionica pa stoga sretno svima ko isprati ovaj par.


Ministri finansija EU-a podržali uvođenje eura u Slovačku - Klix.ba\n3.6.2008. u 14:10\nMinistri finansija zemalja članica EU-a jednoglasno su danas na zasjedanju Savjeta za ekonomska i finansijska pitanja u Luksemburgu podržali uvođenje eura u Slovačku od 1. januara 2009. godine, javljaju agencije.\nSva potrebna procedura još nije obavljena, jer se zvanično "da" za uvođenje eura u još jednu zemlju s tranzicionom ekonomijom očekuje na zasjedanju ministara finansija EU-a 8. jula, prenijela je slovačka agencija TASR.\nNa tom zasedanju će biti usvojeni i neophodni propisi za uvođenje zajedničke valute koju za sad koristi 15 zemalja članica Evropske unije, a bit će utvrđen i kurs po kome će se slovačka kruna mijenjati za euro.\nPrema diplomatskim izvorima, očekuje se da taj kurs bude jednak ili vrlo blizak sadašnjoj srednjoj vrijednosti slovačke krune od 30,126 kruna za jedan euro.\nPoslije Slovenije, Malte i Kipra, Slovačka će, prema svemu sudeći, biti četvrta među novim članicama EU-a (primljenim u Uniju 1. maja 2004. godine) koja je prešla na zajedničku valutu.


Dodeljeni ugovori o radu najboljim mladim diplomcima medicinskih fakulteta i srednjih medicinskih škola | Predsednik Republike Srbije\n20.12.2019. - 11:26\nDodeljeni ugovori o radu najboljim mladim diplomcima medicinskih fakulteta i srednjih medicinskih škola\nPredsednik Republike Srbije Aleksandar Vučić prisustvovao je danas ceremoniji uručenja ugovora o radu najboljim diplomcima medicinskih fakulteta i srednjih medicinskih škola u Srbiji i istakao da je ponosan na sve koji su vredno radili i učili i koji su danas spremni da preuzmu najvažniji posao u jednoj zemlji.\n„Divni mladi ljudi, ovo je treći put da prisustvujem ovakvoj manifestaciji i srećan sam što svoju budućnost vidite u svojoj zemlji. Hoću da pokažem koliko je važno za našu zemlju da imamo ovakve programe i da ovaj važan posao obavimo zajedno sa vama. Ponosan sam na sve vas koji ste vredno radili i učili i koji ste spremni da preuzmete najvažniji posao u jednoj zemlji, a to je da pomažete drugim ljudima“, rekao je predsednik Vučić.\nPredsednik Vučić je naglasio da roditelji najboljih mladih lekara i zdravstvenih radnika treba da budu ponosni na svoju decu, koja su pokazala da imaju cilj i da ga dostižu, te poručio da budu još ambiciozniji, a država će, kaže, učiniti ono što treba da oni dalje mogu da napreduju.\n"Za samo šest ili sedam godina udvostručićemo primanja od 2014. godine, možda i više od toga. Svake godine možete da računate na sve više, ali ćemo i mi od vas tražiti sve više i više discipline, odgovornosti i više rada, ma koliko bio težak", rekao je predsednik Vučić.\nPredsednik Vučić je ukazao da se na zdravstvo u Srbiji potroši petina državnog budžeta, oko dve milijarde i dvesta hiljada dinara i istakao da će država u budućnosti ulagati još više, da će plate doktorima i medicinskim sestrama u narednom periodu biti drastično povećavane, kao i da će se raditi na infrastrukturi.\n"Danas gradimo više nego ikad", rekao je predsednik Vučić i dodao da je izgrađen Klinički centar u Nišu, da će Klinički centar u Beogradu za godinu i po dana biti završen, kao i da će biti završeni klinički centri u Novom Sadu i Kragujevcu.\nPredsednik Vučić je rekao i da ima još dosta problema u zdravstvu, navodeći da često i njega zovu kako bi tražili pomoć za svoju decu, roditelje, bližnje.\n"Ako nemate drugo rešenje, nego da dođete do predsednika, znači da imamo bezbroj problema", rekao je predsednik Vučić.\nViše od 100 najboljih diplomaca medicinskih fakulteta i 100 najboljih maturanata srednjih medicinskih škola dobilo je danas ugovore o zaposlenju u srpskim zdravstvenim ustanovama, a petorici najboljih među mladim lekarima i trojici najboljih maturanata ugovore je uručio predsednik Republike Srbije Aleksandar Vučić.


I&F McCann Grupa nagrađena za Regionalni projekat godine - Advertiser Serbia\nI&F McCann Grupa nagrađena za Regionalni projekat godine\nS ovim u vezifeaturedI&F McCann GrupaKonstantinos LambrinopulosmarketingMcCann BeogradNagradeSAMSrđan Šaper\nBEOGRAD – Na dodeli Godišnjih nagrada Srpske asocijacije menadžera (SAM), I&F McCann Grupa nagrađena je priznanjem za „Regionalni projekat godine”\nOvo priznanje dodeljuje se kompanijama koje su svojim projektima doprinele promociji celog regiona kao investicione destinacije i razvoju spoljnotrgovinskih veza Srbije i zemalja u okruženju. Investicijom u Hrvatskoj i preuzimanjem agencija McCann i Universal McCann Zagreb, I&F McCann Grupa postala je drugi najveći afilijacijski partner kompanija IPG i McCann Worldgroup u svetu, i vodeći regionalni komunikacioni sistem koji uspešno posluje u osam zemalja jugoistočne Evrope.\n„Od osnivanja agencije pre 18 godina radimo na integrisanom pristupu na svim tržištima našeg regiona. Izgradili smo tim od 350 posvećenih i talentovanih ljudi i zahvaljujući njima ova nagrada je i moguća. Investicijom u Hrvatsku kreiramo organizaciju koja svojim poslovnim partnerima, vodećim internacionalnim, regionalnim i domaćim kompanijama, pruža sveobuhvatne usluge iz domena komunikacija, čime doprinosimo razvoju njihovog poslovanja i stvaranju povoljnije poslovne klime u regionu“, izjavio je Srđan Šaper, osnivač I&F McCann Grupe.\nNagradu je, u ime organizatora, osnivaču I&F McCann Grupe Srđanu Šaperu uručio predsednik Evropske menadžment asocijacije Konstantinos Lambrinopulos.\nAgencije članice I&F McCann Grupe dobile su više od 400 nagrada na međunarodnim, regionalnim i domaćim festivalima, među kojima su i dve najznačajnije nagrade iz oblasti advertajzinga, Zlatni i Bronzani Lav na Festivalu Cannes Lions, dok je agencija McCann Beograd ove godine proglašena za najuspešniju agenciju u Srbiji.\nPingback: I&F McCann Grupa: Poslovanje mora da bude sa višom svrhom - Advertiser Serbia\nFON-ov centar za razvoj karijere: Studenti pobedili Marfija


Kineske luke prijavljuju pozitivne rezultate u 2020. godini\nJanuary 13, 2021 January 13, 2021 adminR\nGlavne kineske luke izvestile su o pozitivnim rezultatima u 2020. godini, što je odraz brzog oživljavanja nacionalnih ekonomskih aktivnosti, vođeno oporavkom proizvodnje i domaće tražnje. Protok kontejnera u luci Ningbo-Zhoushan u istočnoj Kini u provinciji Zhejiang povećao se za 3,7 odsto u 2020. godini, sa više od 30 miliona standardnih kontejnera.\nProtok kontejnera kompanije Shangha International Port (Group) Co dostigao je novi vrhunac od 43,5 miliona jedinica ekvivalenta od 20 stopa (TEU), vodeći u svetu 11. godina zaredom.\nPretovar tereta luke zaliva Beibu u južnokineskoj autonomnoj regiji Guangxi Zhuang u 2020. godini povećan je za 14,84 odsto u odnosu na prošlu godinu, a protok kontejnera iznosio je 5,38 miliona TEU, međugodišnji porast od 29,5 procenata.\nPodaci industrije pokazali su da je protok kontejnera u glavnim kineskim lukama pokazao dalji zamah sredinom decembra.\nOd 11. do 20. decembra, protok kontejnera u osam ključnih luka povećao se za 9,8 odsto na godišnjem nivou, a stope rasta u lukama Šangaj, Ningbo i Šenžen premašile su 10 odsto, prema podacima kineskog Udruženja luka i luka.\nIndustrijska proizvodnja je oživljena, dok je industrijska dobit u novembru porasla za 15,5 odsto na godišnjem nivou.\nDanska policija osujetila pokušaj „pametne“ prevare: Izrečena kazna od 9.600 evra za nedozvoljenu manipulaciju tahografom\nSignalizacija upozorenja opasnosti od mrtvog ugla za teška vozila


Rajhel: Njemačka snažno podržava integraciju Crne Gore u NATO i EU | EUME\nNaslovnica Info Press info Rajhel: Njemačka snažno podržava integraciju Crne Gore u NATO i EU\nRajhel: Njemačka snažno podržava integraciju Crne Gore u NATO i EU\nPotpredsjednik Vlade i ministar vanjskih poslova i evropskih integracija Igor Lukšić razgovarao je danas sa izaslanikom u Ministarstvu vanjskih poslova SR Njemačke za Jugoistočnu Evropu, Tursku i države članice Evropskog udruženja za slobodnu trgovinu (EFTA) Ernstom Rajhelom.\n„Njemačka snažno podržava integraciju Crne Gore u NATO i EU“ kazao je Rajhel, pohvalivši rezultate ostvarene u integracionim procesima. On je ukazao na važnost održanja pozitivnog trenda u sprovođenju reformi, kojim Crna Gora pokazuje punu posvećenost ostvarenju svojih spoljnopolitičkih prioriteta.\nPotpredsjednik Lukšić je zahvalio na snažnoj podršci Njemačke crnogorskom članstvu u Evropskoj uniji i Sjevernoatlantskom savezu. Podsjetivši na rezultate ostvarene u pregovaračkom procesu sa EU kao i reformama u ključnim oblastima za članstvo u NATO, potpredsjednik je istakao da je fokus na primjeni usvojene zakonske regulative i približavanju zatvaranju pregovaračkih poglavlja, te sveobuhvatnom sprovođenju reformi u cilju dobijanja poziva za članstvo u NATO, koji će doprinijeti uspostavljanju trajne stabilnosti i jačanju preduslova za dalji ekonomski razvoj.\n„Integracija Crne Gore u NATO doprinijeće jačanju stabilnosti, sigurnosti i prosperitetu naše zemlje ali i cijelog regiona,“ kazao je Lukšić.\nTokom sastanka je bilo riječi i o drugim aktuelnim pitanjima iz oblasti bilateralne saradnje.\nPotpredsjednik Lukšić primio je danas i novonaimenovanog, izvanrednog i opunomoćenog ambasadora Ruske Federacije u Crnoj Gori Sergeja Nikolajeviča Gricaja.\nAmbasador Gricaj je kazao da će tokom svog mandata nastaviti da sa punom posvećenošću radi na daljem jačanju bilateralnih odnosa i unapređenju saradnje na svim nivoima i u brojnim oblastima od zajedničkog interesa. Istakao je, takođe, da tom cilju u prilog ide veoma iskren i otvoren dijalog Crne Gore i Rusije koji i u narednom periodu treba njegovati u cilju sveobuhvatnog razumijevanja, uz međusobno poštovanje opredjeljenja po pitanju spoljnopolitičkih prioriteta.\nPotpredsjednik Lukšić je podsjetio na tradicionalno dobre odnose i veze Crne Gore i Rusije izrazivši nadu da će obje strane nastaviti da baštine veoma sadržajnu bilateralnu saradnju i za vrijeme mandata novoimenovanog ambasadora. Kazao je, takođe, da su dvije zemlje oduvijek jasno izražavale svoje stavove po pitanju spoljnopolitičkih prioriteta, istovremeno njegujući kvalitetne bilateralne odnose.\n„Vjerujem da Rusija razumije naše spoljnopolitičke ciljeve, jer članstvo Crne Gore u EU i Sjevernoatlantskom savezu nije usmjereno ni protiv koga, već ima za cilj da doprinese jačanju stabilnosti, sigurnosti i daljem razvoju Crne Gore i regiona“, kazao je Lukšić, izrazivši nadu da će Evropska unija i Rusija što skorije doći do boljeg razumijevanja o pitanjima koja su uzrokovala zastoj u partnerskim odnosima.\nSagovornici su ocijenili da postoji značajan potencijal za dalje snaženje saradnje u oblasti turizma, kao i u brojnim drugim, te da u tom pravcu treba raditi na daljem intenziviranju privrednih kontakata.


NVO ne može vršiti edukaciju, Vijeće EDUS-a traži njegovu smjenu\n10.09.2018 / 13:46 Obrazovanje - Elvir Kazazović\nElvir Kazazović / Vijesti.ba\nNa okruglom stolu o školovanju djece s poteškoćama u razvoju održanom danas u organizaciji Ministarstva za obrazovanje, nauku i mlade Kantona Sarajevo zaključeno je da obrazovanje ne može biti dio bilo kakve projektne aktivnosti nevladinih organizacija.\nResorni ministar Elvir Kazazović rekao je da je u mandatu aktuelne vlade u sistem obrazovanja i odgoja uvedena rana intervencija u autizmu, iako to nije zakonska obaveza.\nDodao je da u KS postoji pet javnih ustanova koje imaju sve kadrovske i prostorne kapacitete da vrše edukaciju i ranu intervenciju, te je pozvao roditelje djece s poteškoćama u razvoju da upisuju djecu u te ustanove.\nKazazović je istakao da nevladine organizacije ne mogu ni vršiti edukaciju kadrova za odgoj i obrazovanje djece s poteškoćama u razvoju, jer se takvi kadrovi školuju samo na univerzitetima.\nTakođer, naveo je da je dogovoreno da djeca s poteškoćama u razvoju neće biti dijeljena po dijagnozama i da nijedna grupa ne može imati prednost nad drugom.\nOkrugli sto bojkotovali su članovi Vijeća roditelja nevladine organizacije "EDUS - Edukacija za sve", koji su za to vrijeme bili ispred zgrade Vlade KS, jer smatraju da je "okupio interesnu grupu ministra za obrazovanje, nauku i mlade KS i ne tiče se njihove djece".\nČlan Vijeća roditelja EDUS-a Saudin Hrnjić pojasnio je da su jutros održali sastanak s premijerom KS Ademom Zoljem koji je pristao da ispuni sve njihove zahtjeve - isplatu plata edukatorima koje nisu isplaćene za dva mjeseca, kao i hitno pokretanje nastave.\nDodao je da su tražili i smjenu savjetnika i direktora Centra "Vladimir Nazor", te smjenu ministra Kazazovića za šta je premijer rekao da će delegirati na narednu sjednicu Vlade.\nHrnjić jer kazao da očekuju da djeca najkasnije do 17. septembra krenu na nastavu koju trenutno čeka njih 165.\nIntenzivirana izgradnja obdaništa "Razigrani dani" i škole na Šipu\nIsmail Ćidić: Želimo vidjeti bolju BiH\nKuda dalje s Project Managementom


Talenti pokreću organizaciju i promene i važno je da ih u kompaniji zadržimo što duže - HR experience\nPosetioci druge HR Experience konferencije imali su čast da na bini, u okviru ovogodišnjeg programa, sa velikim interesovanjem isprate predavanje Viktora Bartenjeva, direktora sektora za regrutaciju, selekciju i brend poslodavca u kompaniji NIS Gazprom Neft koja je ujedno bila i Gold Partner konferencije. Kao veliki ekspert sa više od jedne decenije iskustva u oblasti ljudskih resursa i brojnih sertifikata, Viktor je svoju karijeru razvijao u nekoliko internacionalnih kompanija u Ukrajini. Od 2012.godine postaje deo NIS-ove porodice, a na pomenutoj poziciji se nalazi od 2018.godine. Kao kompanija koja broji 11.000 zaposlenih i uz 200 kandidata koji na godišnjem nivou prođu kroz neke od NIS-ovih programa a potom pojedini dođu i do zaposlenja, jasno je zbog čega se ova firma godinama nalazi u vrhu liste najpoželjnijih poslodavaca u Srbiji.\nU svom izlaganju Bartenjev je govorio da se koreni jedne kompanije ogledaju u njenim vrednostima, Employer Brandingu i izgradnji i unapređenju korporativne kulture koja je temelj za EVP (Employee Value Proposition). Prema njegovim rečima, u timu koji predvodi, prepoznali su ove benefite i definisali strategiju za upravljanje i dalji razvoj brenda. “Talenti pokreću organizaciju i promene, a ono što je još važnije je da ih u našoj kompaniji zadržimo što duže. To možemo postići samo ako za njih kreiramo EVP i pokažemo im kakvi smo zapravo. Prvi korak na tom putu se odnosio na predstavljanje strateškog plana top menadžmentu kako bi razumeli koje koristi kompanija ima od EVP-a. I kako kreirati dobar kanal za internu i eksternu komunikaciju, odrediti budžet i tim koji će graditi reputaciju NIS-a”, rekao je Viktor.\nNakon sačinjene To-Do liste i plana razvoja Employer Brandinga koji je trebalo da traje godinu dana, shvatili su da ovaj projekat iziskuje odgovor na najvažnije pitanje – da li trenutna korporativna kultura može da podrži korene na kojima žele da kreiraju EVP? Ili će im EVP pomoći da poboljšaju korporativnu kulturu i tako pozitivno utiču na poslovne rezultate. “Pre svega, moramo da kreiramo idealnu ponudu za naše zaposlene čime bi se stvarno stanje u kompaniji odražavalo na eksterne kandidate. Jer svi zaposleni su zapravo naši najbolji ambasadori i njima se veruje mnogo više nego lepo upakovanoj objavi na nekoj od društvenih mreža. Prema istraživanjima, popularni “word-of-mouth” prednjači u korist poverenja gotovo u 70% slučajeva”, objasnio je Viktor.\nDa bi EVP zaživeo neophodno je promeniti procese unutar same kompanije. Detaljnom analizom utvrđena je trenutna korporativna kultura i u kojoj meri je ona dobra odnosno loša za organizaciju. Međutim, ova podela zapravo i ne postoji. Prava definicija bila bi da li ona pozitivno utiče na biznis rezultate i wellbeing zaposlenih ili ne. Metodologijom su utvrdili da postoji 8 kulturoloških stilova što je bilo od velike pomoći da definišu da li su orijentisani na rezultat, profit i zanemarivanje želja zaposlenih ili su kultura norminga koja podrazumeva kontinuirano eksperimentisanje i kreiranje inovacija sa ciljem da se ne pretvore u Start-up koji uvek očekuje dodatni novac od investitora. Bartenjev je istakao da su nakon godinu dana jasno definisali tim koji zajedno sa celim HR sektorom učestvuje u kreiranju EVP-a i Employer Branding agende. Preciziran je i pristup ka upravljanju brendom koga čine 4 stuba:\nCandidate Experience – Način na koji komuniciraju sa kandidatima, kakve poruke im šalju i kako se oni osećaju u procesu regrutacije i selekcije\nEmployee Experience – Praćenje zaposlenih od trenutka zaposlenja do njihovog odlaska iz kompanije\nCommunity Relations – Stub koji omogućuje dolazak do ciljnih grupa kroz različita partnerstva (putem HUB-ova, studentskih organizacija, IT platformi itd)\nCommunications – Interna i eksterna komunikacija kroz koju se pozicionira poslodavac\nOn je objasnio da, posle godinu dana, ne prođe nijedan sastanak a da top menadžment ne pokrene temu Employer Brandinga što je za svaku pohvalu. “Dve najkompleksnije stvari koje smo postigli u prethodnom periodu su dijagnostika prethodne korporativne kulture i njen uticaj na biznis rezultate kompanije kao i koliko zaposleni doživljavaju te vrednosti kao svoje. To nam je bio jedan od ciljeva jer je korporativna kultura postala temelj za kreiranje istinitog EVP-a kako bi ljudi mogli da razumeju kakav je NIS iznutra. U HR-u smo napravili mapu procesa koje treba da promenimo kako bismo ostvarili zacrtano. U istraživanjima je učestvovalo preko 1700 zaposlenih, napravili smo procenu top menadžera, oformili nekoliko fokus grupa sa zaposlenima i sproveli istraživanja sa našim partnerima na eksternom tržištu. Sve to nam je ukazalo gde se trenutno nalazimo a kakvi želimo da budemo”, naglasio je Viktor.\nPrema rečima Bartenjeva, u ovom procesu su naučili mnogo toga. Pre svega to je stalna komunikacija sa zainteresovanim stranama, da menadžment i zaposleni u kompaniji budu uključeni u sve segmente u smislu razvoja EVP-a, šta čini ekspertizu i koji su raspoloživi resursi unutar kompanije. Nakon toga potrebno je analizirati dostupnost resursa van kompanije, a potom, između ta dva, stvoriti sinergiju koja bi obezbedila da novi proces upravljanja brendom i vrednostima kompanije ide u pravom smeru. Na kraju, neophodno je u svemu videti izazov i sasvim je u redu da se na tom putu ponekad zastane i razmisli da li se svi koraci sprovode na pravi način.


28. 09. 2021. u 12:18\nSnimak nastupa iz Drvengrada je kreativna zamena za tradicionalni festival ruske muzike Kustendorf CLASSIC, koji se ove godine nije održao u uobičajenom formatu zbog pandemije korona virusa. Na koncertu su zajedno sa muzičarima The No Smoking Orchestra svirali i mladi muzičari iz Srbije i Rusije, učesnici prethodno održanih festivala.\nKustendorf Concert počeo je italijanskom tarantelom u aranžmanu The No Smoking Orchestra i preko najboljih pesama benda Emira Kusturice u finalu stigao do čuvenog "Slovenskog marša" Petra Iljiča Čajkovskog. Uz Emira i „The No Smoking Orchestra“ svirali su i studenti iz Srbije - Branka Baroš (violina), Dimitrije Simić (harmonika), Dimitrije Mladenović (klavir), Borisav Stanić (klarinet), kao i studenti iz Rusije - Kamila Zalijeva (sopran), Vasilisa Jevstignjejeva (klavir) i Luka Belozerov (flauta). Za nove aranžmane pobrinuo se jedan od najperspektivnijih srpskih kompozitora mlađe generacije - Aleksandar Sale Sedlar.\nOd danas, 28. septembra, film-koncert je svima dostupan putem linka https://kustendorfclassic.online/.\nNakon uklanjanja ograničenja zbog korona virusa, planira se da se festivalsko takmičenje vrati na terene Drvengrada. Iako nije isključeno da će pritom i novi format osvojiti za sebe pravo na postojanje, jer što je više dobre muzike, to je bolje.\n- Zbog ograničenja izazvanih pandemijom korona virusa, Drvengrad ove godine nije mogao da primi mlade muzičare iz Srbije i Rusije. Oni ovde dolaze od 2013. godine, kako bi u jednoj apsolutno slobodnoj atmosferi ispoljili svoj duh kroz muziku, kao i kako bi razmenili iskustva sa poznatim muzičarima. The No Smoking Orchestra je ovde u selu snimio naš balkanski „drajv“ – Kustendorf CONCERT, uz učešće mladih muzičara iz Srbije i Rusije. Nadam se da ćemo sledeće godine sa našim prijateljima iz Gasprom njefta festival održati ponovo ovde - istakao je Emir Kusturica.\nSve informacije o festivalu mogu se pogledati na: https://www.facebook.com/kustendorfclassic\nEmir Kusturica Gasprom njeft Kustendorf Koncert The No Smoking Orchestra


- Za nešto više od godinu dana Grad Subotica ispunio je sve preduslove koji su bili neophodni za početak implementacije projekta 'Zaštita biodiverziteta jezera Palić i Ludaš' i 17. novembra 2017. godine potpisan je ugovor o finansiranju između nemačke 'KfW' banke, Ministarstva građevinarstva, saobraćaja i infrastrukture, Grada Subotice, JP 'Palić Ludaš' i JKP 'Vodovod i kanalizacija'. Ugovor o finansiranju potpisan je na iznos donacije od 6,5 miliona evra. U momentu kada smo preuzeli projekat eksproprijacija zemljišta koje čini zaštitni pojas jezera nije bila ni započeta, dakle nijedan predmet nije bio rešen – istakao je gradonačelnik Subotice Bogdan Laban na današnjoj pres-konferenciji, održanoj u Medija-centru Gradske kuće povodom realizacije projekta „Zaštita biodiverziteta jezera Palić i Ludaš“.\nU strukturi ulaganja, naveo je gradonačelnik Laban, 67 odsto sredstava namenjeno je za izgradnju kanalizacione mreže naselja Palić i spojnog potisnog voda koji će buduću mrežu povezati sa prečistačem, 23,8 odsto za izgradnju zaštitnog pojasa oko jezera Palić i Ludaš (ozelenjavanje, izgradnja inspekcijske staze i biciklističke staze), 6,2 odsto za unapređenje prečistača otpadnih voda i tri odsto sredstava za biomanipulaciju (izlov alohtonih vrsta ribe).\n- U ovom momentu očekuje se angažovanje stručnih konsultanata od strane ministarstva, nakon čega ćemo, uz njihov nadzor i uputstva, pristupiti raspisivanju tendera za nabavku radova na izgradnji kanalizacione mreže u naselju Palić i spojnog potisnog voda. Otpočeće se i sa pripremnim aktivnostima za izgradnju zaštitnog pojasa oko jezera Palić i jezera Ludaš, kao i aktivnostima vezanim za biomanipulaciju – istakao je Bogdan Laban.\nPredstavnik GIZ-a, nemačke organizacije za međunarodnu saradnju, Mišel Roman, rekao je da je ovo zaista veliki korak ka sanaciji jezera Palić i Ludaš, da su svi preduslovi ispunjeni i da je potpisan ugovor o realizaciji projekta.\n- Prekvalifikacija izbora konsultanta je završena i sada sledi krajnji izbor međunarodnog konsultanta. Očekujemo da, ako sve bude teklo po planu, već u februaru 2018. godine konsultant bude izabran i da ozbiljno krenemo u realizaciju ovog značajnog projekta – kazao je Mišel Roman.\nProjekt-menadžer, Ervin Molnar, naveo je da je u periodu od godinu dana, u okviru preduslova za početak implementacije projekta, odnosno izgradnje kanalizacione mreže i spojnog potisnog voda za naselje Palić, izrađena kompletna projektno tehnička dokumentacija za buduću kanalizacionu mrežu, crpnu stanicu i spojni potisni vod kojim će mreža biti povezana sa gradskim prečistačem otpadnih voda.\n- Organizovan je zbor građana MZ ’Palić’ na kome smo ih informisali o značaju projekta i koracima koje je neophodno preduzeti da bi se adekvatno ispunili preduslovi za izgradnju kanalizacione mreže. Akcija je bila uspešna, jer je umesto 700 potpisanih izjava, koliko je bilo potrebno, prikupljeno oko 750 potpisanih izjava kojima vlasnici objekata u naselju Palić potvrđuju zainteresovanost za priključenje na buduću kanalizacionu mrežu. Na taj način potvrđena je i opravdanost ulaganja u ovaj deo projekta – rekao je Molnar.\nPrema njegovim rečima, druga najvažnija mera projekta – izgradnja zaštitnog pojasa definisana je u smislu obezbeđivanja zemljišta, odnosno preduslov je da grad obezbedi zemljište u svom vlasništvu.\n- Trenutno je u toku procedura eksproprijacije zemljišta. Istočna obala jezera Palić je završena i može da se počne sa radovima, a na redu su zapadna obala četvrtog sektora, južna obala četvrtog sektora i kompletna obala trećeg sektora jezera Palić. Nakon realizacije geodetskih radova, kojima se definiše obalni pojas, pristupićemo eksproprijaciji i ovog dela zemljišta – kazao je Ervin Molnar.\nOn je dodao da je zaštitni pojas jezera Ludaš definisan u aprilu 2017. godine usvajanjem Plana detaljne regulacije za obalni pojas Ludaškog jezera, da je potom pristiglo rešenje Vlade Srbije o utvrđivanju javnog interesa za prvu od pet faza obalnog pojasa jezera Ludaš i da se početak eksproprijacije može očekivati u prvom kvartalu 2018. godine.\nPres-konferenciji prisustvovali su direktori Javnog preduzeća za upravljanje putevima, urbanističko planiranje i stanovanje, JKP „Vodovod i kanalizacija“ i JP „Palić-Ludaš“, Predrag Radivojević, Đerđ Šugar i Marta Dobo.


Malinari - Kraljevo: јун 2017\nVruć, na momente i jak vetar, koji je jutros počeo da duva na području Zapadne Srbije, uticao je na smanjenje roda maline.\nPredsednik Asocijacije "Malina Srbije", Dobrivoje Radović, izjavio je za Glas zapadne Srbije da je usled vrućeg vetra došlo do opadanja roda maline, a i lišće je počelo da žuti.\n"Već sada šteta je od 30 do 40 odsto. Cena maline više i nije toliko bitna, može da bude i 1.000 dinara, jer neće imati šta da se ubere. Malinari se od jutros javljaju i prijavljuju štetu. Očekujem da se proglasi vanredna situacija na području Moravičkog i Zlatiborskog okruga", rekao je Radović.\nKako saznajemo, olujni vetara u nekim delovima Požege i Arilja, skidao je crepove sa kuća.\nMINISTAR NEDIMOVIĆ: OSVESTIMO SE, CENU MALINE DIKTIRA...\nMinistar poljoprivrede Branislav Nedimović izjavio je da u Srbiji moramo da shvatimo da tržište diktira cene, kako malina, tako i drugih poljoprivrednih kultura.\nOsvrnuvši se na nezadovoljstvo proizvodjača malina ovogodišnjom otkupnom cenom od 100 do 120 dinara za kilogram malina, Nedimović je na predstavljanju studije o konkurentnosti poljoprivrede Srbije rekao da je tržište to koje diktira prilike, i da je proizvodnja maline zastupljena i na drugim prostorima.\n"Tržište je to koje određuje. Ako hoćemo da se razvijamo, moramo da se osvestimo", istakao je Nedimović.\nMINISTAR BRANISLAV NEDIMOVIĆ U UTORAK SA MALINARIMA RAZGOVARA O CENI\nNedimović je za TV Pink rekao da je u Jablaničkom okrugu 450 hektara zemljišta pod malinjacima, a da je 2015. godini bilo 250 hektara.\nOn je istakao da Ministarstvo poljoprivede ne može da određuje cenu ovog voća, ali da može da preko inspekcijskih organa i nezavisnih tela da "reaguje na terenu i završe priču oko malina".\nProizvođači iz svih krajeva Srbije su nezadovoljni ovogodišnjom otkupnom cenom od 100 do 120 dinara za kilogram malina, zbog čega su protestovali u subotu u Arilju.


Marka Žvaka – Privatizacija u Srbiji na primeru Beograd filma i bioskopa Zvezda – Analiza jednog sranja – Marka Žvaka\nBioskop Zvezda u Beogradu je jedan od žalosnih primera tranzicije u Srbiji. Poslednji film je u njemu prikazan 2007. Od tada bioskop ne radi a u njemu su nastanjeni golubovi. Jedan od njih doživeo je tužnu sudbinu. Ostaci njegovog perja u sali bioskopa svedoče o tome kako je postao nečija hrana. Marka Žvaka Vam prikazuje prizore iz bioskopa\nPrenosimo delove teksta „Od ‘Balkana’ pa do ‘Jadrana'“, autorke Ivane Milanović Hrašovec, objavljenog u nedeljniku „Vreme“ br. 1152) http://www.vreme.com/cms/view.php?id=1095571\nTačno je da su bioskopi Beograd filma još od ranije trpeli konstantan pad broja posetilaca, da su bili hronično opterećeni posledicama ekonomskih kriza, nagomilanih dugova, piraterije, poplavom DiVX- ova, propalim salama i opremom. Međutim, dok još nije došlo do njihovog zatvaranja, domaći distributeri su nudili rešenje. Državi su predložili da od Beograd filma kupe tri ili četiri najvažnija bioskopa, da od njih naprave moderne miniplekse i tako vrate publiku, samo što nikada nisu dobili odgovor. Kao spasilac, predstavljen je „biznismen iz Londona“ koji je u februaru 2007. postao većinski vlasnik Beograd filma. Đivanović je kupio 70 % društvenog kapitala Beograd filma koje je platio svega 9,2 miliona evra. Nakon toga, nešto para uložio je jedino u bioskop Jadran, koji je nakratko bio osvežen digitalnim projektorom i redizajniranom salom. Posle čega je ubrzo baš taj Jadran, „prvi srpski digitalni bioskop“, sa još pet centralnih beogradskih bioskopa, kao ekskluzivne lokacije prodao kiparskim firmama za čitavih 19,7 miliona evra.\nJoš u julu 2008. godine lokalni mediji su upozoravali na sporne momente trgovine Beograd filmom. Isticale su se dve sporne tačke: u kupoprodajnom ugovoru je pisalo da se kupac obavezuje da „neće prodati, preneti ili na bilo koji drugi način otuđiti akcije u periodu od dve godine, od dana zaključenja ugovora“, kao i da će u tom periodu „obezbediti kontinuitet poslovanja preduzeća“. Činjenice su još tada pokazivale da nikakav kontinuitet poslovanja nije obezbeđen: od svih kupljenih bioskopa jedino je radio Balkan, koji je u saradnji sa režiserom Darkom Bajićem bio renoviran, otvoren i programski osmišljen.\nUdruženje manjinskih akcionara Beograd filma podnelo je i krivičnu prijavu protiv većinskog vlasnika. U njoj se navodi da je Đivanović odmah posle privatizacije prodao bioskope Drinu, Central i Jedinstvo, da postoji namera da se proda još šest bioskopa na elitnim lokacijama, kao i da mu je Agencija za privatizaciju dozvolila da svoj paket akcija ustupi Lajt blu trejding limitedu, firmi sa Bahama čiji je pak on zastupnik. Na sve to, od Đivanovića su dobili odgovor pismenim putem kako „lokacije bioskopa Balkan, Voždovac, Kozara, Partizan, Jadran i Slavica jednostavno nisu adekvatne za modernu bioskopsku delatnost“.\nU avgustu 2009. mediji su takođe upozoravali na verovatno i poslednji tender za prodaju nepokretnosti Beograd filma u kome su ponuđeni: 20. oktobar, Avala, Kosmaj, Odeon, Zvezda, nekadašnji bioskop Sloboda, Letnja bašta, Studio Košutnjak, kao i skladište na Košutnjaku. Najveća zarada se očekivala od bioskopa Odeon, „2360 kvadratnih metara koji se pažljivim renoviranjem mogu znatno uvećati“, kako je pisalo u tenderu. Đivanović je očigledno znao šta treba raditi sa nekretninama na dobrim lokacijama, a jedna od čuvenijih njegovih izjava glasi: „Bioskopi Beograd filma odavno su umrli, pre skoro 20 godina, a ja ću ih samo sahraniti“. Treba podsetiti i na to da se za sve to vreme Ministarstvo kulture nijednom nije oglasilo. U aprilu 2010. došlo je do zatvaranja i „poslednjeg bioskopskog Mohikanca“, bioskopa Balkan, pri čemu je najviše iznenadila i celu stvar dovela do apsurda upravo velika aktivnost stranke G17 plus, koja je čak pozvala građane na proteste. Reč je o stranci kojoj je pripadao tada aktuelni ministar kulture i stranci kojoj je bio najbliži „glavni krivac“, vlasnik raznih of-šor firmi, biznismen Nikola Đivanović.\nОставите одговор на Pavle Karimanovic Одустани од одговора\nPavle Karimanovic каже:\n01/08/2014 у 20:48\nApsati stoku. djikanovica, dinkica, predsednika vlade, direktora agencije za kradju drzavne imovine, ministra pravde zbog nakaradnih zakona, predsednika DS zbog omogucavanja lopovluka svojim koalicionim partnerima, sve clanove gej 17 plusa, za koje se moze dokazati da su clanovi.


Hoće li zemlje ZAPADNOG BALKANA da potpišu "MINI ŠENGEN"?! Tri razloga zašto SRBIJI to nikako ne odgovara! - Naši u svetu\nNEZGODNA PONUDA ZA SRBIJU?!\nObjavljeno 28/05/21 u 19:00\nFoto: Unsplash/ Adolfo Felix\nŠest zemalja zapadnog Balkana mogle bi da potpišu sporazum kojim će biti dozvoljen slobodan ulazak, tranzit i kratak boravak građana koji imaju njihove biometrijske lične karte.\nPodrazumevao bi i slobodno kretanje građana trećih zemalja kroz region, a kojima je jedna od potpisnica izdala vizu. Time bi, recimo, svako ko dolazi iz zemalja van Zapadnog Balkana, a kome Kosovo ili Albanija izda vizu, mogao bez ikakvih prepreka da uđe i zadrži se u Srbiji, piše “Blic”.\nPozicija Srbije po ovom pitanju teška je iz barem tri razloga: time bi se pitanja iz dijaloga Beograda i Prištine “preselila” na regionalni nivo, zbog činjenice da Srbija ne priznaje vize Kosova, ali i zato što bi viznu politiku, koja je važno bezbednosno pitanje, na izvestan način i uz zadržavanje autonomije, “stavila u ruke” Albanije i Kosova.\nPrištinski list Koha objavio je nacrt sporazuma, bez otkrivanja ko je autor, u kojem tvrdi da bi Srbija, Bosna i Hercegovina, Crna Gora, Severna Makedonija, Albanija i Kosovo mogle da potpišu sporazum o slobodnom kretanju građana uz biometrijsku ličnu kartu.\nParaf bi, tvrdi Koha, trebalo da bude stavljen tokom sledećeg samita u okviru Berlinskog procesa, koji je pokrenula nemačka kancelarka Angela Merkel, i to ovog leta u Berlinu. Planirano je da stupi na snagu 1. januara 2022. godine.\nStanovnike zemalja, kako tvrdi Koha, nacrt sporazuma definiše kao “građane”, ali bi Kosovo trebalo da bude označeno fusnotom: ”Ova beleška ne prejudicira stavove o statusu i u skladu je sa Rezolucijom SBUN 1244 i mišljenjem MSP-a o Deklaraciji o nezavisnosti Kosova“.\nPraktično ovo je izmenjena verzija “mini Šengena”, a kako stoji u nacrtu, nesmetan prolazak kroz granice šest zemalja Zapadnog Balkana podrazumeva i kratak boravak, ne duži od 90 dana tokom perioda od 180 dana.\n– Građanin jedne od strana može ući na teritoriju druge strane, u skladu sa ovim sporazumom, pod uslovom da: poseduje važeću biometrijsku ličnu kartu koja važi najmanje tri meseca, nema zabranu ulaska i boravka na teritoriji druge strane, ne predstavlja pretnju po bezbednost ili javno zdravlje druge strane, verifikovane objektivnim, konkretnim i relevantnim informacijama i podacima, kao i podacima nadležnih organa – navedeno je u nacrtu sporazuma, a koji je objavila Koha.\n– Državljani trećih strana od kojih se zahteva da imaju vizu za ulazak na teritoriju svih ugovornih strana mogu ući na teritoriju svake ugovorne strane na osnovu važeće vize koju je izdala jedna od strana u sporazumu. “U skladu sa domaćim zakonodavstvom” – deo je nacrta sporazuma.\nTime bi, recimo, svako ko dolazi iz zemalja van Zapadnog Balkana, a kome Kosovo ili Albanija izda vizu, praktično mogao bez ikakvih prepreka da uđe i zadrži se u Srbiji. Istina, nacrtom je ostavljeno i da svaka strana sporazuma zadržava pravo, kako objavljuje Koha, da u skladu sa svojim domaćim zakonom, otkaže boravak na svojoj teritoriji.\nZemlje Zapadnog Balkana, svaka iz svojih važnih unutrašnjih razloga, nemaju ujednačenu viznu politiku, a kako tvrdi Koha, nacrt ovog dokumenta izražava posvećenost ujednačavanju politika u vezi sa izdavanjem viza.\nOstaje da se vidi šta će da li će se i u kakvoj verziji sporazum naći na stolu, a sagovornici Blica kažu da je pozicija Srbije oko ovog pitanja jako teška.\n– Teška, jer je ovo pokušaj da se pitanja koja Beograd i Priština rešavaju u Briselu praktično dižu na regionalni nivou, u kojem bi pozicija Prištine mogla da bude lagodnija. Srbija je posvećena dijalogu, ali je čvrstog stava da Brisel treba da ostane mesto u kojem se neraščišćena pitanja rešavaju – navodi izvor Blica.\nDrugi, ne tako manje bitan razlog zbog kojeg je Srbija u nezgodnoj poziciji tiče se pitanja vizne politike.\n– Srbija ne priznaje vize sa pečatom takozvane republike Kosovo, i važno je unutrašnje pitanje, a ovaj sporazum baca totalno drugačije svetlo na taj deo. Dalje, njime bi se vizna politika, koja je velikim delom i političko i bezbednosno pitanje, na izvestan nači način “stavila u ruke” Albanije i Kosova. Jasno je da bi zadržali u autonomiju u odlučivanju, ali ovo vodi na bezbednonosno klizav teren – napominje izvor Blica.\nStanovnici Zapadnog Balkana prelaze granice bez viza, uz lične karte. Srbija ne priznaje vize koje je izdalo Kosovo, kao što ne priznaje ni njegovu nezavisnost. Stanovnici Kosova u Srbiju, ulaze samo uz ličnu kartu, a na prelazu im se radi dodatni dokument.\nTaj papir onda moraju da čuvaju i sa njim mogu da budu u Srbiji tri meseca, a kada se vraćaju, moraju da ga pokažu na granici. Takođe, na aerodromu prvo mogu da pokažu samo ličnu kartu, a tek kada uđu u međunarodne vode na narednom aerodromskom punktu – pokazuju pasoš Kosova.\nOni koji imaju pasoš Kosova, mogu da putuju bez viza u Albaniju, Makedoniju i Crnu Goru. Najvažniji deo izdavanja viza je bezbednosni apsekt, njima se kontroliše ko od stranaca ulazi u zemlju.\nBaza podataka, Veće za regionalnu saradnju\n– Ovaj sporazum takođe predviđa uspostavljanje regionalnog informacionog sistema/sigurne baze podataka, koja će se sastojati od svih informacija i baza podataka relevantnih za pravilno sprovođenje ovog sporazuma, a to su: Spisak trećih zemalja, građana kojima je potrebna viza za ulazak na teritoriju sve strane ovog sporazuma; Spisak trećih zemalja, čiji državljani ne trebaju vize i mogu ući na teritoriju svih strana ovog sporazuma sa biometrijskim dokumentima (pasoš i lična karta) – navodi se u dokumentu.\nNa sprovođenje sporazuma biće uspostavljeno regionalno telo, a postojaće komisija koja će biti zadužena za organizaciju, koordinaciju i nadgledanje aktivnosti u vezi sa sprovođenjem ovog sporazuma. Komisiju će činiti po dva predstavnika iz svake zemlje, a njenim radom koordiniraće Veće za regionalnu saradnju.\nPet tačaka preambula sporazuma:\nPrva – izražava volju za jačanjem regionalne saradnje i međusobnog razumevanja, kako bi se doprinelo ekonomskom razvoju i povećalo ekonomski rast, investicije i zapošljavanje na zapadnom Balkanu.\nDruga – uzima u obzir važnost slobodnog kretanja ljudi, kako bi se osigurao ekonomski napredak i prosperitet\nTreća – podseća na zaključke Samita ministara unutrašnjih poslova i bezbednosti šest ekonomija zapadnog Balkana, održanog u okviru Berlinskog procesa 16. oktobra 2020. godine\nČetvrta – podseća na izjave lidera zapadnog Balkana o zajedničkom regionalnom tržištu, kao katalizatoru za dublju regionalnu ekonomsku integraciju i korak bliže jedinstvenom tržištu EU, usvojenu na Samitu lidera zapadnog Balkana u okviru Berlinskog procesa, održanom u 10. novembra 2020. u Sofiji\nPeta – ističe da nijedna odredba sporazuma ne može tumačiti tako da isključuje stranke iz njihovih prava i obaveza prema postojećim ugovorima, uključujući njihove postojeće regionalne i bilateralne sporazume.\n“Na aerodromu i treba da upišem zemlju na formularu uvek napišem Jugoslavija”, Merima Isaković nikad otvorenije o saobraćajki koja ju je paralizovala (VIDEO)


Vesti online / Slobodno Vreme / Auto-moto / Porsche pronašao 100 kupaca - pravi reli Cayman GT4 (VIDEO)\nPorsche je predstavio reli verziju u avgustu na Reliju Nemačke, da bi u decembru najavio da će ući u serijsku proizvodnju ukoliko se javi 100 potencijalnih kupaca.\nS obzirom na informaciju da ulazi u proizvodnju, jasno je da je ispunjen Porscheov uslov.\nKonceptna reli verzija starog Caymana GT4 je prvi put javnosti pokazana na austrijskim Alpima, a oduševljeni kupci će sledeće godine dobiti reli verziju poslednjeg 718 GT4 Clubsport modela.\nGT4 Rally verzija će imati pod haubom redni šestocilindarski agregat sa 420 KS, a neki delovi karoserije će biti od prirodnih materijala.\nIz Porschea su potvrdili da će ispunjavati R-GT uslove koje su ranije ispratili automobili poput Porschea 911 GT3 i Fiat Abarth 124 Spider pa su mogli da se takmiče na snegu, asfaltu i šljunku.\nAUTO-MOTO Porsche 911 za 2019. stiže u novembru\nAUTO-MOTO "Kupovina novog automobila? Najgora finansijska odluka"


Vesti online / Sport / Tenis / Đoković i Monfis ulaze u tenisku istoriju\nU finalu ATP 250 turnira u Istbornu sastaće se prvi i drugi nosilac Novak Đoković i Gael Monfis, ali zanimljivo je da ni Srbin ni Francuz nisu bili na listi prijavljenih već su naknadno uvršteni pošto su zatražili i dobili specijalne pozivnice.\nMonfis još uvek ne zna za trijumf protiv Novaka, nadamo se da će tako ostati i posle Istborna\nI Novak i Gael su opravdali poverenje organizatora i boriće se za trofej na poslednjem turniru pred Vimbldon. Interesantno je da je to tek drugi put od 2004. godine da će se u nekom ATP finalu sastati teniseri koji su dobili “vajld-kard” (pre njih u Beču su 2014. godine finale igrali Ferer i Marej sa pozivnicama).\nPodsećamo daje Novak Đoković u polufinalu lako izašao na kraj sa talentovanim Rusom Danilom Medvedevim (6:4, 6:4), dok se Monfis prilično pomučio u duelu sa zemljakom Rišarom Gaskeom (2:1).\n* Ako kiša dozvoli evo kada će Novak i Gael odigrati finale Istborna\nU dosadašnjih 13 međusobnih duela Francuz ne zna za trijumf protiv srpskog tenisera.


RTS :: "Biznis partner 2018" dobilo 40 kompanija iz Srbije i regiona\nEkonomija "Biznis partner 2018" dobilo 40 kompanija iz Srbije i regiona\nutorak, 19. jun 2018, 23:04 -> 23:20\n"Biznis partner 2018" dobilo 40 kompanija iz Srbije i regiona\nRegionalnu nagradu "Biznis partner 2018" dobilo je 40 kompanija iz Srbije i regiona. Na svečanoj ceremoniji dodela nagrada prisustvovali su predstavnici kompanija, državne uprave, diplomatskog kora, a pristne goste je ispred Ministarstva državne uprave i lokalne samouprave pozdravio državni sekretar Zoran Kasanović.\nKasanović je rekao da su kompanije, dobitnici nagrada, predstavnici poslovnog sveta koji imaju visoke profesionalne i etičke norme i sjajne poslovne rezultate.\n"Činimo sve da stvorimo povoljan poslovni ambijent, od podsticanja investicija bilo domaćih ili stranih, preko podrške malim i srednjim preduzećima i preduzetnicima do podrške opštinama i gradovima da stvore infrastrukturne uslove i pruže podsticajne mere za razvoj biznisa", poručio je Kasanović.\nNagrade Regionalni Biznis Partner 2018. dobile su kompanije: "Gebruder Weiss" iz Austrije, "Podravka" iz Hrvatske, "AD Montenegro" iz Crne Gore, "GS-Tvornica mašina Travnik" iz Bosne i Hercegovine, "Kanet Agro" iz Makedonije, Tvornica obuće BEMA iz Republike Srpske, "Toneli" iz Slovenije i "Egrokor Festekipar" iz Mađarske.\nPredsednik komisije za dodelu nagrada profesor Fakulteta tehničkih nauka iz Novog Sada Ilija Ćosić, rekao je uoči dodele priznanja da je specifičnost ove nagrade jer upravo kompanije biraju najbolje partnere i ocenjuju rad svojih kolega.\n"U anketi je učestvovalo 3.000 preduzecah iz Srbije i regiona i na kraju je izabrano 40 najboljih kompanija", rekao je Ćosić.\nSpecijalne nagrade pripale su Kompaniji "Telekom Srbija" koji je ovogodišnji laureat "Biznis Partner Plus" za iskazan najviši stepen društvene odgovornosti i brige o lokalnoj zajednici.\nZoran Milošević iz "Telekoma" poručio je zahvaljujući se na priznanju da su stalne investicije i inovacije preduslov za dobre rezultate koje je ta kompanija ostvarila.\nNa svečanosti je uručena i nagrada "Biznis ličnost jugoistočne Evrope" za 2018. godinu koja je pripala Tome Glavčevu, predsedniku kompanije "NOEL Eksport import" iz Makedonije.\nNagrada za izvrsnost, etičnost i odgovornost\nMeđu dobitnicima su i Nemačko-srpska privredna komora (AHK Srbija) u kategoriji "Biznis Partner Ekstra" za 2018. godinu za poseban doprinos unapređenju poslovne klime i regionalnim integracijama kroz jačanje ekonomske saradnje između Srbije i Nemačke.\nObraćajući se prisutnim zvanicama, organizator manifestacije i direktor kompanije "Mass Media International" Milivoje Radovanović, rekao je da se nagrada dodeljuje već tradicionalno 24 godine pod sloganom "U biznisu kao i u životu najvažniji je partner".\nRadovanović je rekao da se nagrada dodeljuje za izvrsnost, etičnost i odgovornost u svim aspektima poslovanja kompanija.\nPosebna nagrada "Biznis Partner Specijal" dodeljena je Kazalištu "Ulyšes " iz Hrvatske za izrazit doprinos u oblasti kulture i umetničkog stvaralaštva, a Visoka škola za komunikacijski menadžment "Edward Bernays" " iz Zagreba dobila je priznanje "EDU Biznis Parner 2018" za doprinos u edukaciji i usavršavanju znanja i veština menadžera.\nGrad Subotica dobio je takođe nagradu "Specijal" za najbolju lokalnu samoupravu, kao i kompanija "Luka Bar" iz Crne Gore za izuzetan doprinos ekonomskom razvoju jugoistočne Evrope.\nLaureati "Biznis Partner 2018" su i najbolje kompanije iz različitih oblasti koje su registrovane u Srbiji: "Dunav osiguranje", "Cepter Internacional", "GP Planum Beograd", "Institut za ratarstvo i povrtarstvo" iz Novog Sada, "Prokredit Bank", "Elektromontaža", "PPT Namenska" iz Trstenika.\nNagradu su takođe dobile i Visoka škola modernog biznisa Beograd, preduzeće "Meteor Beograd", "Eko Step Pelet" iz Petrovca na Mlavi, ITG komunikacije, zatim "Alurol Batočina", zatim iz Požege preduzeće "Potens perforacija", beogradska firma "Salveo" i "Medius" iz Stare Pazove.


17.05.2017 23:10 6521 0 0\nNikšić je danas dobio četiri parkirališta sa 28 parking mjesta za bicikla, čime je počela prva faza projekta "Velonik", u realizaciji nevladine organizacije Biciklo.me i uz finansijsku podršku Pivare "Trebjesa".\nPrva parkirališta postavljena su na atraktivnim lokacijama u gradu – ispred Filozofskog fakulteta, Doma zdravlja, Tehnopolisa i unutar kompleksa Opšte bolnice. Još osam gradskih lokacija postaće u narednim danima mjesta za bicikliste, a ukupan broj parking mjesta koje će biciklisti iz Nikšića dobiti u sklopu projekta je 100.\nPostavljena parkirališta za bicikla trebalo bi da budu prvi korak za promociju biciklizma, očekuju u Pivari "Trebjesa", koja je projekat "Velonik" podržala na svom petom godišnjem konkursu za najbolje ekološke projekte NVO sektora. "Promovišemo biciklizam primarno s aspekta ekologije, ali i zdravih stilova života. U narednim danima Nikšić će dobiti 100 parking mjesta na 12 lokacija i vjerujem da će to animirati građane da se više posvete korišćenju bicikla kao prevoznog sredstva", saopštila je Natalija Milić, menadžer korporativnih poslova u Pivari "Trebjesa".\nIz NVO Biciklo.me najavili su da će do kraja juna organizovati veliku biciklističku vožnju Critical Mass u gradu pod Trebjesom. "Nadamo se da će Nikšićani nastaviti trend biciklizma koji živi u ovom gradu", kazao je Blažo Crvenica, izvršni direktor ove NVO.\nDetaljnije 1468 2\nDetaljnije 1763 3\nDetaljnije 5007 4\nDetaljnije 1842 5\nDetaljnije 1334 8\nDetaljnije 1766 5\nDetaljnije 4003 9 6\nDetaljnije 4446 16 2\nDetaljnije 6669 16\nDetaljnije 6373 27\nDetaljnije 3451 11\nDetaljnije 4796 10


Tanjug 15. januara 2021. 14:15\nRIM – Gradonačelnica grada San Dzermano Verćeleze u italijanskoj regiji Pijemonte Mikela Rozeta u kućnom je pritvoru zbog rasizma, diskriminacije i nepružanja pomoći osobama kojima je država to obezbedila u vreme pandemije, piše list Il Fato kotidijano.\nRozeta je lično nadzirala raspodelu humanitarne pomoći, pakete sa hranom delila porodicama koje na to nisu imale pravo, a, kako je utvrđeno telefonskim prisluškivanjem, namerno je uskračivala pomoć siromasnim porodicama sa više dece i strancima.\nGradonačelnica je ugrožnim osobama uskračivala pomoć, a u pakete koje je davala onima koji na to nisu imali pravo pakovala i proizvode koji se smatraju luksuznom hranom.\nJednoj majci sa više dece odbila je pomoć nakon što je žena zamolila da joj se ne daje hrana koju oni, iz religioznih razloga, ne jedu.\nRozeta, članica Lige, stranke desnog centra, i ranije je bila umešana u nezakonite radnje, kao kada je pokušala da se donese zakon koji bi omogućio da se strancima ne izdaju u zakup stanovi ili kada je odbila da za mladića poreklom iz Nigerije, koji je poginuo u saobraćajnoj nesreći, „pokrije“ troškove sahrane predviđene za siromašne i to samo zato što je stranog porekla.\nOsim protiv gradonačelnice istraga je otvorena i protiv još sedam osoba, među kojima su odbornici i dvojica privatnika.


You are at:Home»Vesti»UniCredit Banka Srbija i Elicio ulažu u izvore obnovljive energije\nBy Vesna Kovačević on\t 07/09/2017 Vesti\nUniCredit Banka Srbija i Electrawinds Mali WF, kompanija u stopostotnom vlasništvu belgijske kompanije Elicio NV, potpisali su ugovor o dugoročnom finansiranju u ukupnom iznosu od 9,8 miliona evra za razvoj, izgradnju i poslovanje vetroparka Malibunar. Izgradnja vetroparka je započeta u novembru 2016. godine. Nakon detaljne analize regulatornih, pravnih i tehničkih aspekata, kao i osiguranja, 31. avgusta je puštena prva tranša kredita u iznosu od 3,2 miliona evra.\nUniCredit Banka Srbija u saopštenju izdatom 7. septembra napominje da ovo nije njihov jedini projekat. Naime, na predlog Ministarstva rudarstva i energetike, u junu 2017. godine unapređene su uredbe o obnovljivim izvorima energije, čime su stvoreni uslovi za početak izgradnje drugog vetroparka kompanije Elicio NV, koji se nalazi u blizini vetroparka Malibunar. U vetroelektranu Alibunar (42 MW), koja će se sastojati od 21 turbine, biće uloženo oko 80 miliona evra, navodi se u saopštenju.


Marina Abramović – žena koja pomera granice – Časopis InterFON\nMarina je jedina umetnica iz regiona koja je ušla u “Tajmsovu” anketu 100 najvažnijih umetnika na svetu, a njena je karijera u neprestanom usponu. Njena dela dostižu i do 50 000 evra, što je za savremenog umetnika veoma mnogo.\nU poslednjoj akciji iz ove serije, Marina Abramović je odlučila da se suoči sa smrću. Na poziv Studija Mora u Napulju, ona izvodi „Ritam 0“ 1975. godine koji je mogao da se ostvari samo uz saradnju sa publikom. Pre početka performansa, Marina je ostavila uputstvo posetiocima: “Na stolu se nalaze predmeti (žileti, noževi, pištolj) koje možete upotrebiti na meni, ja sam objekat. Akcija će trajati 6 časova. Svu odgovornost za vaše ponašanje preuzimam na sebe.”\nTaj njen performans je njujorškom muzeju doneo najrekordniju posetu – preko 850 000 posetilaca, od kojih su neki provodili po celu noć čekajući u redu da bi seli prekoputa Marine i doživeli “seansu oči u oči” sa njom.


Perišić zabranio korišćenje mobilnih telefona na sednicama – i snimanje! | Aktuelno\nPerišić zabranio korišćenje mobilnih telefona na sednicama – i snimanje!\nGradjanin: Milorad Doderović\nGradonačelnik Niša dr Zoran Perišić pisanom naredbom zabranio gradskim većnicima i najbližim saradnicima unošenje mobilnih telefona na sednice kolegijuma, a istovremeno naložio i da se te sednice više službeno ne snimaju dok on ne proceni da treba. Da li Perišić stvarno misli da će se zaštititi – da javnost ne sazna o tenderskim i drugim ujdurmama koje su u poslednje vreme zahvaljujući tajnim snimačima i snimcima izlazile u javnost, a zbog kojih bi makar iz moralnih razloga morao da podnese ostavku.\n-Gradonačelnik je u grdnoj zabludi ako misli da će se na ovaj način zaštititi od javnosti uz ignorisanje prava građana da znaju šta se i kako radi i kako se troše budžetske pare naročito na „burazerskim tenderima“.Mi sada odlažemo telefone pre ulaska u salu u kojoj on drži sednice kolegijuma,ali možda unosimo male i vrlo efikasne kasetofone sa dalekometnim mikrofonima. Ili, predamo jedan, a unesempo neki drugi mobilni…Ima dakle hiljadu načina da i dalje bude sniman, kako on tako i neki njemu najlojalniji saradnici, pa čak i da se odluči da nas pred svaku sednicu kolegijuma pretresaju do gole kože, kaže za Građanin pouzdani insajder.\nOn dalje objašnjava da je gradonačelnik napravio već dovoljn neodgovornih i za grad vrlo skupih pogrešnih koraka, ali i da se u stranci u kojoj i sam peripada već profilisala ozbiljna grupa ljudi koji smatraju da će biti dobro ako ga zaobiđe ozbiljna krivična odgovornost.Zbog toga on u svakodnevnom radu živi u strahu da ga neprestano prisluškuju i snimaju, a neki čak i po službenom zadatku u okviru neke od istraga koja još tinja mimo očiju javnosti i njega samog..U susret martovskim izborima SNS neki niški naprednjaci kažu da je Perišić već „pao“ i da je samo pitanje dana kada će mu to biti rečeno iz stranačkog vrha. A valjda je razumeo i poruku kada na sednici Skupštine grada ni njegovih stranački saborci nisu prihvatili njegov predlog za izbor novog gradskog većnika.\nGrađanin nezvanično saznaje da će uskoro i državni revizor sa svojom ekipom talaškati dokumentaciju o niškim tenderima i trošenju budžetskih para. A tada će tek mnoga dela potpuno jasna i razgloćena izaći na videlo.I tada će verovatno građanima Niša biti jasno kao dan ko još uz gradonačelnika „nije znao da je pao“!


Epidemiolog Predrag Kon izjavio je danas da se nije očekivalo da će novi korona virus pokazati ovakav potencijal preko leta. "Ta neočekivanost nije se samo kod nas dogodila. Svuda gde su popuštane mere to se naglo pojavilo", rekao je Kon.\nKon: Nije se očekivao ovakav potencijal virusa preko leta Epidemiolog Predrag Kon izjavio je da se nije očekivalo da će novi korona virus pokazati ovakav potencijal preko leta. BEOGRAD - Epidemiolog Predrag Kon izjavio je da se nije očekivalo da će novi korona virus pokazati ...\nEpidemiolog Predrag Kon je izjavio za N1 da se nije očekivalo da će virus pokazati ovakav potencijal preko leta. "Ta neočekivanost nije se samo kod nas dogodila. Svuda gde su se popuštane mere to se naglo pojavilo", rekao je Kon.\nKon: Trenutni scenario nije najgori koji je mogao da se desi\nEpidemiolog Predrag Kon je izjavio za N1 da se nije očekivalo da će virus pokazati ovakav potencijal preko ...\nČlan kriznog štaba kaže da je pred nama dug period borbe. "Mi iz medicinskog dela imamo zadatak da sagledamo situaciju u glavnom gradu i da predložimo kada bi tu moralo da se proglasi vanredna situacija. Beograd je zbog broja stanovnika najkritičniji, a ne smemo dopustiti da nam ...\nDok broj žrtava kovida-19 raste, ne stišava se ni polemika o neslaganju broja umrlih i zaraženih u bazi podataka, i u delu gde se o tome obaveštava javnost. Osim polemike koju je otvorio izveštaj BIRN-a, otvoreno je i pitanje - kako je moguće da samo dan posle izbora, broj ...\nDoktor Predrag Kon odbrusio profesoru Zoranu Radovanoviću: „Šta vi u stvari hoćete?“\nAtmosfera se zagrejala u studiju tokom sinoćne emisije „Utisak nedelje“, u kojoj je gost bio i dr Srđa Janković, kao i dr Kon, član Kriznog štaba. Profesor Radovanović još ranije naglasio da ne veruje Kriznom štabu, a sada je to obrazložio.


Dan Ministarstva unutrašnjih poslova Republike Srbije biće obeležen u nedelju nizom manifestacija koje za cilj imaju približavanje rada policije građanima, a program je posebno prilagođen najmlađima\n15. Jun 0\nProslava će početi tradicionalnim svečanim defileom čete konjanika Policijske brigade i policijskih orkestara Srbije i Slovačke Knez Mihailovom ulicom u 11.30 časova. Pripadnici Ministarstva unutrašnjih poslova u nedelju će od 11 časova, na taktičko-tehničkom zboru na Kalemegdanu, prikazati veštine, opremu i vozila koja koriste u svakodnevnom radu, a građani će imati priliku da se upoznaju i sa preventivnim projektima koje sprovodi Ministarstvo unutrašnjih poslova i metodama rada različitih organizacionih jedinica policije.\nProgram je posebno prilagođen najmlađima koji će uz druženje sa policajcima i brojne igre imati priliku da nauče osnove bezbednosti, a na štandu saobraćajne policije i kako se bezbedno prelazi ulica. Mališani će moći da se upoznaju i sa ulogom policije, a uz asistenciju pripadnika Specijalne antiterorističke jedinice imaće priliku i da se penju na veštačku stenu.\nStariji sugrađani imaće priliku da se upoznaju sa tehnikama koje se koriste za rasvetljavanje najtežih krivičnih dela i identifikaciji počinilaca, poput otisaka papilarnih linija i gazeće površine obuće. Tokom održavanja manifestacije na Kalemegdanu pripadnici Sektora za vanredne situacije izvešće vežbe gašenja požara, a posetiocima će pripadnici policije prikazati i brojne borilačke veštine. Ministarstvo unutrašnjih poslova poziva sve građane da se, u nedelju 16. juna od 11 časova, pridruže na Kalemegdanu kako bi uz zanimljiv program zajedno proslavili Dan MUP-a.


TEŽAK POSAO ZA CRNO-BELE: Ova četiri rivala potencijalno čekaju Partizan u trećem kolu kvalifikacija za LE - Sportal\nVladimir Kolarik - Vest objavljena: 11:09 - 20.05.2022\nUkoliko u poslednjem kolu ne dođe do senzacionalnog preokreta i ekipa Alekdandra Stanojvevića šampionsku trku završi ispred Crene zvezde, koja im pred poslednji meč beži dva boda, Partizan će u kvalifikacije za drugo po jačini evropsko takmičenje krenuti od trećeg kola.\nTu ih neće čekati nimalo lak posao uprkos statusu nosioca, a već se naziru imena nekih potencijalnih rivala. Naime, "parni valjak" bi već na svom prvom koraku na putu ka Ligi Evrope mogao da naleti na prepreku u vidu Dinama iz Kijeva, Fenerbahčea, Mitjilanda i verovatno APOEL-a. Kiparski klub svoje mesto u kvalifikacijama za LE mora još da potvrdi u poslednjem kolu, pred koje imaju bod više od AEK-a iz Larnake.\nDinamo i Midtjiland su povlašćeni i na žrebu će dobiti Fener ili APOEL, a dve poražene ekipe iz ovog dvomeča igraće sa Partizanom za ulazak u plej-of LE. To znači da će istovremeno obezbediti i grupnu fazu Lige konferencija.\nPodsećamo, znatno lakšu situaciju budući vicešampion Srbije bi imao da je Rendžers sinoć osvojio trofej Lige Evrope, jer bi u tom slučaju srpski predstavnik išao direktno u plej-of za Ligu Evrope gde bi imao status nosioca. To bi garantovalo, u najmanju ruku, učešće u grupnoj fazi Lige konferencija.\n09:36 - 19.05.2022\nGost je pobedio jednom u poslednja tri finala “večitih” u Kupu: Žreb za domaćina meča za trofej u podne - Partizan ili Zvezda?\nFudbalska sezona u Srbiji ušla je u foto-finiš.\nFK Partizan Liga Evrope Kvalifikacije za Ligu Evrope


Svi dečaci i trener spaseni iz pećine na Tajlandu - VICE\nTrećeg dana operacije spasavanja, preostali dečaci i trener fudbalskog tima "Divljih veprova" su uspešno spaseni iz pećine na severu Tajlanda.\n10 Jul 2018, 9:38am\nPosle više od dve nedelje provedene u pećini na severu Tajlanda, svih 12 dečaka i trener fudbalskog kluba "Divljih veprova" su spaseni. Trećeg dana spasilačke misije u kojoj su učestvovali pripadnici tajlandske jedinice mornaričkih "foka" i tim međunarodnih eksperata za ronjenje, četiri preostala dečaka i njihov trener su sprovedeni kroz sistem Tham Luang Nang Non pećina na sigurno.\nMalo pre 14 sati po srpskom vremenu, zvanična Fejsbuk stranica tajlandskih mornaričkih "foki", koje učestvuju u operaciji spašavanja, potvrdila je da su svi dečaci i njihov trener van pećine.\nU drugom Fejsbuk statusu, "foke" su napisale: "Ne znamo da li je ovo čudo, nauka ili nešto treće. Svih 13 "divljih veprova" su van pećine.\nUtorak je bio ključan dan ove spasilačke operacije jer je vremenska prognoza najavljivala obilne padavine za sredu, što bi u mnogome otežalo izbavljenje preostalih dečaka.\nMeđunarodni zvaničnici, od britanske i nemačke premijerke, do islandskog premijera i američkog predsednika su javno čestitali na uspešno završenoj akciji.\nTokom prepodneva, tri dečaka su izvedeni iz pećine, javili su CNN i Rojters. Dečaci su, kao i prethodnih dana, po izlasku iz pećine transportovani u bolnicu.\nRonioci su počeli treći dan operacije spasavanja četiri dečaka i njihovog trenera oko 10 sati ujutru po lokalnom vremenu. Jake kiše, koje su počele da padaju u ponedeljak uveče i nastavile su se tokom noći i u utorak ujutru, prema tajlandskim vlastima nisu uticale na pripreme za treći dan akcije spasavanja.\nU prethodna dva dana operacije, spaseno je ukupno osam dečaka. Trećeg dana, unutar pećine su se pored dečaka i trenera nalazili i doktor kao i tri pripadnika tajlandskih specijalaca koji su sa dečacima gotovo od trenutka kada su pronađeni. Tajlandske vlasti su rekle da su svi dečaci izbavljeni tokom prva dva dana akcije "zdravi".\n"Nadam se da će četiri dečaka, trener, doktor i specijalci biti van pećine u utorak" rekao je medijima šef misije spasavanja Narongsak Osothanakorn u utorak ujutru.\nKao i tokom prethodna dva dana, svaki dečak je na putu kroz sistem pećina bio u pratnji dva ronioca. Putovanje od malo više od 3 km, za svakog dečaka je izgledalo tako što je prvih 1,7 km, koji su delimično pod vodom, dečak u odelu za ronjenje i skuba opremi prošao u pratnji dva ronioca. Prvi ronilac je sa sobom nosio dečakovu bocu sa kiseonikom koja je bila povezana sa dečakovim licem. Iza dečaka je išao drugi ronilac. Kroz sistem pećina je postavljen kanap kojim se ovaj tročlani tim ka izlazu. Nakon "podvodnog" dela putovanja, dečak i dva ronioca su hodali 1,5 km suvim delom sistema pećina ka izlazu, nakon čega bi bio predat lekarskom timu. Prema izveštajima koji su se pojavili tokom jutra, svaki dečak pre početka puta dobio lek za anskioznost.\nTakođe, tajlandske vlasti su se "zahvalile" milijarderu Elonu Musku koji je u prethodnih nekoliko dana najavljivao preko društvenih mreža da će obezbediti mini-podmornicu kojom bi dečaci mogli da budu spaseni iz pećine. Šef misije spasavanja Narongsak Osothanakorn je rekao da je Muskov predlog "dobar i sofisticiran ali nije praktičan za ovu misiju." Muskova mini-podmornica je na društvenim mrežama naširoko negativno ocenjena kao "nelogična" i milijarder se čak suočio sa kritikama da koristi spasavanje iz pećine kao šansu za samopromociju.\nNa kraju, šef akcije spasavanja je opisao celu operaciju kao "tim Ujedinjenih nacija" s obzirom na to da su eksperti iz Britanije, Amerike, Laosa, Australije, Kine, Japana i mnogih drugih zemalja na jedan ili drugi način pomogli. U toku prethodne nedelje, jedan spasilac, Saman Gunan, bivši ronilac u tajlandskoj vojsci, umro je kada je ostao bez vazduha pri izlasku iz sistema pećina, nakon što je učestvovao u akciji donošenja boca sa kiseonikom zarobljenim dečacima. Kako se ređaju čestitke zbog uspešno obavljenje misije spasavanja, tako se i žali za Gunanom.


Grad Zrenjanin - Parlament privrednika Regionalne privredne komore: odlični ekonomski pokazatelji u 2018. godini\nPočetna / Parlament privrednika Regionalne privredne komore: odlični ekonomski pokazatelji u 2018. godini /\nParlament privrednika Regionalne privredne komore: odlični ekonomski pokazatelji u 2018. godini\nU prostorijama Regionalne privredne komore Srednjobanatskog upravnog okruga danas je održana peta sednica Parlamenta privrednika RPK. Poslednji ovogodišnji sastanak te vrste bio je svečanog karaktera, prilika da se sumiraju rezultati rada u prethodnoj godini, ali i dodeli godišnja nagrada za poseban doprinos razvoju privrede regiona i za regionalnog poslovnog lidera. Sednici je prisustvovao i zamenik gradionačelnika Zrenjanina Saša Santovac, koji je i uručio nagradu za regionalnog poslovnog lidera.\nPosebno su istaknuti odlični ekonomski pokazatelji u regionu u 2018. godini. Po rečima direktora Regionalne privredne komore Predraga Stankova, privreda regiona ostvarila je u periodu januar - oktobar ove godine spoljnotrgovinski suficit od blizu 50 miliona evra, što je veliki napredak u odnosu na prošlu godinu koja je takođe bila ocenjena kao dobra.\n- Industrijska proizvodnja povećana je za 9,1 odsto u odnosu na 2017. godinu, a broj nezaposlenih je u odnosu na decembar prošle godine smanjen za preko dve ipo hiljade, i u svakom slučaju to su pokazatelji na koje možemo da budemo ponosni i koji Zrenjanin vode napred - rekao je Stankov.\nDobru saradnju između Regionalne privredne komore i Grada Zrenjanina istakao je i zamenik gradonačelnika Saša Santovac. On je podsetio da je RPK učestvovala i u manifestaciji, sajmu “ZR BizNet”, koji je od značaja za grad jer promoviše privredne subjekte s naše teritorije.\n- Imamo i situaciju da Privredna komora danas teže odlučuje kome će dodeliti godišnju nagradu, jer je mnogo preduzeća, kompanija i privrednih subjekata koji zaslužuju da je dobiju. I to je jedan od pokazatelja razvoja privrede na teritoriji srednjebanatskog okruga. Brojke koje su danas saopštene takođe ukazuju na mnogo više izvoza, na veću proizvodnju i što je najvažnije, smanjenje broja nezaposlenih - kazao je Santovac i u ime Grada Zrenjanina, gradonačelnika i svoje lično ime čestitao svim nagrađenim.\nSednici su prisustvovale i predstavnice Privredne komore Srbije - Nermina Ljubović, savetnica predsednika PKS i Gordana Tiodorović, direktorka sektora PKS, koja je prezentovala izveštaj o radu Privredne komore Srbije, s posebnim osvrtom na zastupanje i zaštitu interesa članica i ulozi PKS u kreiranju povoljnog ekonomskog ambijenta u Srbiji.\n- Generalno, saradnja privrede sa državom, da li na lokalu ili u centrali, odvija se na način da zagovaramo ono što su aktuelni problemi privrede i pokušavamo da, kao kredibilan sagovornik, prenesemo stavove privrede, uz dobru argumentaciju, kako bi se uočeni nedostaci otklonili i izmenili. To je primarna uloga privredne komore, bez obzira da li su u pitanju Beograd, Zrenjanin ili neka druga sredina u Srbiji - istakla je Tiodorović.\nU svečanom delu pete sednice Parlamenta privrednika RPK dodeljena je godišnja nagrada za poseban doprinos razvoju privrede regiona i za regionalnog poslovnog lidera koju je ovoga puta dobilo tri privredna kolektiva i dvoje pojedinaca. Za poseban doprinos razvoju privrede regiona nagradu su dobili “Evrobrod” doo Zrenjanin (u sektoru industrije), fabrika ulja “Banat” ad Nova Crnja (sektor poljoprivrede) i “Polar security” doo Zrenjanin (sektor ulsuga).\nZa regionalne poslovne lidere proglašeni su Dragan Radić, direktor “ACE - Automatic Control Engineering” doo Zrenjanin i Dragomir Maksimović, direktor “Maksimović-gradnja” doo Zrenjanin.


OTKRIĆE NASA: Na Saturnu otkriveni okeani u kojima IMA ŽIVOTA!? - PRess Serbia | PR PRess team\nAmerička svemirska agencija NASA predstavila je otkrića povezana sa okeanima na Saturnu.\nRadi se o podacima dobijenim na osnovu uzoraka koje je prikupila sonda Kasini. Ta sonda, koja će svoj gotovo 20-godišnji put završiti na jesen udaranjem u površinu Saturna, dala je ključne podatke o toj planeti i njegovim mesecima.\nVest se odnosi Saturnov mesec Enceladus za koji je još ranije utvrđeno da je prekriven ledom, ispod kojeg su okeani. NASA je sada objavila da se u pojedinim područjima tih okeana događaju procesi koji stvaraju metan.\nNaučnici su to zaključili na osnovu količine vodonika u oblacima koji se stvaraju iznad Enceladusova južnog pola. Ona je znatno veća od očekivane pa se zaključuje da su hidrotermalni procesi stalni i da okean ispod Enceladusove površine deluje uzajamno sa stenama i organskim spojevima.\nNASA tvrdi da je došla do zaključka da u Enceladusovu okeanu postoje zone u kojima može biti života, vrlo slične onim na Zemlji. Ne tvrdi da tamo ima života, nego da ga možda može biti, odnosno da postoje neke osnovne pretpostavke za njegovo održavanje.\nTagoviokeani otkiće saturn zivot


VREME JE ZA FUDBAL U KRAGUJEVCU: Radnički dočekuje Budućnost - iKragujevac\nVREME JE ZA FUDBAL U KRAGUJEVCU: Radnički dočekuje Budućnost\nsubota, 19 avgust 2017 10:44\nPosle više od dva meseca pauze, vreme je za fudbal u Kragujevcu. Prvenstvo Prve lige Srbije startuje predstojećeg vikenda kada su na programu utakmice prvog kola. FK ’Radnički 1923’ u subotu, 19. avgusta, od 17:30 časova, na stadionu ’Čika Dača’, dočekaće ekipu Budućnosti iz Dobanovaca. Ulaz na ovaj meč je besplatan.\nOd 3. jula fudbaleri Radničkog 1923 vredno su radili na pripremanju za ono što ih od predstojećeg vikenda očekuje. Motivacije i želje za borbom ne nedostaje, ambicije su, kao što se od velikog i ozbiljnog kluba poput Radničkog 1923 očekuje, velike, pa shodno tome napori svih struktura kluba, posebno stručnog štaba i igračkog kadra, uloženi su kako bi Radnički 1923 svojim navijačima, Kragujevčanima i svim poštovaocima pružio dobru, kvalitetnu, zanimljivu i uzbudljivu sezonu.\nU subotu u Kragujevac dolazi ekipa koja je u sezoni 2015/2016 osvajanjem prvog mesta u Srpskoj ligi i plasmanom u Prvu ligu Srbije ostvarila najveći uspeh u istoriji kluba. Prošle godine na tabeli Prve lige Srbije tim iz Dobanovaca zauzeo je desetu poziciju. Željno iščekujući početak nove sezone, igrači Radničkog 1923 spremni su da svakom protivniku budu veliki i težak zalogaj. U tom raspoloženju će dočekati i ekipu Budućnosti.\nO tome kako su protekle pripreme, koliko je ekipa spremna za takmičenje i kakva su očekivanja od subotnjeg duela razgovarali smo sa trenerom Slavišom Kovačevićem.\nKovačević zadovoljno govori o proteklom periodu i velike nade polaže u timsku mladost, naglašavajući je kao veliki plus.\n’Nakon sedam nedelja rada i više od šezdeset odrađenih treninga moram biti zadovoljan. Fizički smo se dobro pripremili, mnogo smo razgovarali, mentalno sazreli i verujem da možemo da vodimo bitku sa timovima Prve lige Srbije. Našu timsku mladost mnogi vide kao problem, a ja na to gledam kao na ogroman plus. Momci imaju priliku da se nametnu i naprave kako individualnu pozitivnu fudbalsku priču, tako i kada je klub u pitanju.’ – rekao je trener kragujevačkog prvoligaša.


RTCG - Radio Televizija Crne Gore - Nacionalni javni servis :: Društvo :: Neprimjereni pritisci na sudije\nMEDENICA SAOPŠTILA 20. 03. 2017. 13:14 >> 08:23 18\nNeprimjereni pritisci na sudije\nSudstvo mora biti lišeno svih pritisaka, uz garantovanu i nesmetanu samostalnost i nezavisnost i punu zaštitu nosilaca sudijske funkcije, poručila je predsjednica Vrhovnog suda, Vesna Medenica.\n“Na javnoj sceni je građanska nedisciplina, dupli aršini i neprimjereni napadi koji pokušavaju urušiti samostalnost i nezavisnost i ugroziti ličnu i porodičnu sigurnost sudija, čime se želi izazvati nestabilnost i dovesti u pitanje pravni poredak države, kroz ometanje vladavine prava”, navela je Medenica.\nOna je na konferenciji za novinare, na kojoj je predstavila izvještaj radu o sudova, kazala da određene političke grupacije preduzimaju sve mjere kojima žele dovesti do erozije prava, a time i likvidacije samostalnosti i nezavisnosti sudskog odlučivanja.\n“Poručujem svima da sudije stoje na braniku prava i pravde, i tako će biti dok god nose sudijsku togu. Njihova je misija da građanima Crne Gore omoguće nesmetan pristup sudu, zakonitu i pravičnu sudsku odluku lišenu svih političkih pritisaka, i na tome će istrajati”, naglasila je Medenica.\nNa pitanje zašto do sada niko nije procesuiran zbog niza prijetnji sudijama i glavnom specijalnom tužiocu, Medenica je kazala da je pozvala sve nadležne organe da iskoriste svoj legalitet i ono što im zakon i Ustav nalaže u okviru ostvarivanja svoje funkcije, i da preduzmu sve radnje.\nPrema njenim riječima, posledice oportunog ponašanje na javnoj sceni snose “oni koji postaju žrtva, a da uopšte ne znaju zbog čega”.\nMedenica je kazala da do sada nijesu imali apsolutno nikakvih pritisaka.\n“Ovo sada što je, to je toliko agresivno i toliko prizemno, da smo mi zapanjeni. Nema nigdje, ni u jednom demokratskom društvu da se na ovakav način ide prema sudskoj grani vlasti, i onemogućava njeno nesmetano i nepristrasno odlučivanje”, navela je ona.\nDemokrate i SDP ne prekidaju bojkot\n03. 05. 2018. 4\nSaradnjom do veće vladavine prava\nMediji i NVO da se ne miješaju\n24. 04. 2018. 11


Ukidanje sankcija Iranu – polazna tačka za naredni krug pregovora u Beču\nnovembar 21, 2021 - 8:27 prijepodne Kod vijesti : 1200620 Izvor : ABNA24 Link:\nABNA24: - Zamjenik ministra vanjskih poslova za politička pitanja proteklih je dana imao konstruktivne razgovore sa Evropskom trojkom kako bi približio stavove iranskih političkih zvaničnika i evropskih stranaka.\nZamjenik iranskog ministra, Ali Bagheri, nakon posjete glavnim gradovima Francuske, Njemačke i Britanije, posjetio je prošle sedmice i Madrid, na posljednju etapu svoje evropske turneje, kako bi se sastao sa španskim zvaničnicima.\nPored bilateralnih razgovora sa španskim zvaničnicima, Bagheri se u Madridu sastao sa Enriqueom Mora, zamjenikom generalnog sekretara Evropske službe za vanjske poslove.\nČetvorodnevni razgovori zamjenika iranskog ministra vanjskih poslova s evropskim zvaničnicima i Enriqueom Mora bili su fokusirani na pronalaženje praktičnih rješenja za ukidanje sankcija.\nKršenjem nuklearnog sporazuma i Rezolucije 2231 Vijeća sigurnosti UN-a i uvođenjem sankcija, Sjedinjene Države nisu samo nanijele štetu Islamskoj Republici Iran već i drugim članicama nuklearnog sporazuma, jer su one ranije imale ekonomske interakcije s Iranom.\nIran traži obavezu da se Sjedinjene Države više neće povući iz nuklearnog sporazuma. Sa ove tačke gledišta, prvo bi se trebalo pozabaviti pitanjem ukidanja ilegalnih američkih sankcija Islamskoj Republici Iran.\nIskustvo prethodnih pregovora pokazalo je da jednostrano djelovanje ne može imati prihvatljiv rezultat u garantovanju iranskih prava u okviru nuklearnog sporazuma. Jasno je da se pozitivni znaci moraju vidjeti s druge strane kako bi i Iran djelovao po obavezama iz sporazuma iz 2015. na osnovu međusobnih prava i političke i međunarodne logike.\n"Prva stvar koju Sjedinjene Države moraju učiniti je da se vrate svojim obavezama i potpuno ukinu sankcije koje su uvele kršeći nuklearni sporazum", kaže Mehdi Zakerian, iranski politički analitičar.\nStav Irana u tom pogledu je jasan i transparentan.\nIranski ministar vanjskih poslova Hossein Amir-Abdollahian napisao je nedavno na Instagramu: "Islamska Republika Iran ne namjerava ostati u zastoju prethodnih pregovora, a ako druga strana uđe u Beč s ozbiljnim i pozitivnim pristupom, postizanje dobrog sporazuma kratkoročno je moguće."\nEvropljani žele da se Iran vrati obavezama iz nuklearnog sporazuma, ali takvih ozbiljnih zahtjeva evropske trojke usmjerenih na Amerikance do sada nije bilo. Najvažnije pitanje koje treba razjasniti jesu mjere vezane za ukidanje sankcija. Baš kao što su se Sjedinjene Države povukle iz sporazuma i uvele nezakonite sankcije Iranu, one se mogu vratiti sporazumu i okončati kršenje svojih obaveza.\nRadnje u ovom pogledu treba da budu verifikovane od strane stručnih grupa. Naravno, imajući u vidu važnost ovog pitanja za sve strane u nuklearnom sporazumu i malo mogućnosti koje je preostalo u tom pogledu, od Evropljana se očekuje da zauzmu ozbiljan pristup za učešće u pregovorima 29. novembra u Beču kako bi oni mogli dovesti do prihvatljivog zaključka o ukidanju sankcija.\nLoš učinak Evropljana u ispunjavanju svojih obaveza u nuklearnom sporazumu je ozbiljan problem i zaslužuje mnogo kritika. Evropske stranke su ostavile negativan uticaj kašnjenjem u ispunjavanju obaveza. Pregovori su jedno od oruđa diplomatije, a Iran u pregovorima u Beču definitivno traži prava koja su Sjedinjene Države prekršile, a Evropa odugovlačila s njihovom kompenzacijom. Iran očekuje da druga strana ne gubi vrijeme, jer to nikome nije prihvatljivo.\nStav Irana o nuklearnom sporazumu je prilično jasan i eksplicitan i pokazuje da Iran ne traži nove pregovore, ali ono što je važno u trenutnoj situaciji je izgraditi povjerenje u to kako će se druga strana vratiti obaveze navedenim u sporazumu iz 2015. godine.\nOčigledno, kao što je iranski ministar vanjskih poslova izjavio, način djelovanja Sjedinjenih Američkih Država, kršenja obaveza i uvođenje novih sankcija protiv Islamske Republike Iran, doveli su to toga da je pružanje objektivnih garancija od strane Sjedinjenih Država da neće ponovo učiniti isto, neizbježna nužnost.


Tuča migranata kod Kikinde: Dvojica muškaraca u teškom stanju\n- Jedan od njih, Pakistanac, ima povrede jetre i operisan je još u nedelju, a drugi ima teške povrede plućne maramice. Obojica su i dalje u teškom opštem stanju, ali su stabilni i više nisu životno ugroženi. Osim njih, još jedan pacijent ima ozbiljnije povrede i to lica, tačnije kostiju lica, i iz naše bolnice prebačen je u Novi Sad, na Kliniku za maksilofacijalnu hirurgiju radi operacije – objasnio je za “Novosti” anesteziolog dr Vladimir Prunić.\nNa lečenju u kikindskoj bolnici, na odeljenju Hirurgije, oporavlja se još jedan pacijent koji je povrede zadobio u sukobu u nedelju pre podne.\nKako smo već izveštavali, tuča migranata izbila je u nedelju pre podne, u Prihvatnom centru kod Kikinde, i u sukobu je učestvovalo desetak azilanata, koji su u sukobu koristili noževe i druge metalne predmete. Šestorica su prebačena na lečenje u bolnicu, od kojih su dvojica sa lakšim povredama otpuštena.\nOvaj Prihvatni centar za migrante je tranzitnog karaktera, ali je u njemu daleko više stranaca od predviđenog broja od oko 250 osoba. Nekada su ovde bile smeštene porodice, a sada su to uglavnom samci. Sukobi su česti, a samo ove godine dogodile su se dve masovne tuče, jedna sada, a prva početkom februara, kada su učesnici zadobili ozbiljne povrede.\nPucnjava kod Delta sitija\nKikinda povređeni Tuča migranata Prihvatni centar Kikinda vesti


Predsedništvo - Blic Online\nZAVRŠENA SEDNICA PREDSEDNIŠTVA SNS Igor Mirović: Nadam se da će se građani masovno odazvati referendumu i podržati Ustavne amandmane!\nSednica Predsedništva Srpske napredne stranke održana je danas od 17 sati u sedištu stranke, u zgradi Starog Merkatora u Novom Beogradu, saopštio je SNS.\n"Srbi su odatle ISTERANI": Dodik poručio da nije unio badnjak u zgradu Predsedništva BiH u Sarajevu\nSrpski član Predsedništva BiH Milorad Dodik izjavio je da danas nije unio badnjak u zgradu Predsedništva BiH u Sarajevu jer Srbi tamo nisu dobrodošli, već su odatle isterani.\nVučić uneo badnjak u zgradu Predsedništva (FOTO)\nPredsednik Srbije Aleksandar Vučić uneo je jutros badnjak u zgradu Generalnog sekretarijata predsednika Republike na Andrićevom vencu.\nSednica trajala kraće od pola sata: Nastavlja se blokada institucija, Dodik glasao protiv\nU Sarajevu je održana redovna sednica Predsedništva BiH, kojoj su prisustvovali svi članovi, Milorad Dodik, Željko Komšić i Šefik Džaferović. Sednica je trajala kraće od pola sata.\nProtest koji su večeras organizovali ekološki pokreti u Beogradu okupio je aktiviste i građane koji se protive donošenju Zakona o referendumu i narodnoj inicijativi i Zakona o eksproprijaciji, koji je protive kompaniji Rio Tinto i, kako je navedeno, "uništavanja vodoizvorišta Makiš”.\n"Primarni cilj jeste da zaštitimo Ustav": Dodik poručio da će Sarajevo u dijalogu morati da vrati određene stvari, dotakao se i sankcija\nSrpski član Predsedništva BiH Milorad Dodik izjavio je da je Sarajevo, koje želi da sačuva sve oteto od Srpske, svesno da ukoliko uđu u dijalog mora da se vrati na ustavne pozicije, a one će morati da vrate određene stvari.\nDžoni Dep sleteo je u Beograd oko 14:20 časova. Holivudski glumac je snimljen ispred zgrade Predsedništva vidno raspoložen, gde je i mahnuo fanovima koji su uzbuđeno vrištali čim su ga ugledali.\nTEMA: PRIPREMA ZA STRANAČKU SKUPŠTINU I IZBOR NOVIH ČLANOVA Stigao Aleksandar Vučić, počela sednica predsedništva SNS\nNakon sednice Predsedništva SNS predsednik Srbije Aleksandar Vučić istakao je da građani ne treba da brinu da li će imati struju i grejanje ove zime jer je država obezbedila energiju za domačinstva i to po najpovoljnijoj ceni u Evropi. Takođe, počela je u sedištu SNS-a u Ulici Palmira Toljatija. Na sednicu je oko 11 sati stigao predsednik Srbije Aleksandar Vučić.\nDanas sednica predsedništva SNS\nSrpska napredna stranka održaće sednicu Predsedništva danas u sedištu SNS u Beogradu, saopštila je ta stranka.\nSutra sednica Predsedništva SNS\nSrpska napredna stranka održaće sednicu Predsedništva u subotu, 9. oktobra u sedištu SNS, saopštila je danas ta stranka.\n"TO MORA DA JE VIC" Vučić o tvrdnjama da je viđen kako na terasi Predsedništva razgovara s Veljom Nevoljom\nPredsednik Srbije Aleksandar Vučić rekao je danas da u Predsedništvo Srbije niko ne može da uđe a da se to ne zabeleži i da zato smatra da je u pitanju "šala i vic" tvrdnja da je on viđen sa Veljkom Belivukom na terasi te zgrade.\n"Nisam ovde da bih gledao i čekao": Šmit izrazio žaljenje što sastanku u Sarajevu nisu prisustvovala sva tri člana Predsedništva BiH\nPredsedavajući Predsedništva BiH Željko Komšić i član Predsedništva BiH Šefik Džaferović razgovarali su sa Kristijanom Šmitom, novoimenovanim visokim predsednikom u BiH.\nSlovenija preuzima EU kormilo u NIKAD GORE VREME: Jedan od ciljeva joj je pomeranje proširenja sa mrtve tačke, a već na startu dočekali su je problemi\nEvropu čekaju živahnih šest meseci. Slovenija preuzima rotirajuće predsedništvo nad Evropskom unijom od Portugala, a sa “maršalom Tvitom” na čelu, pandemijom i posrnulim procesom proširenja već sad se može očekivati zanimljiv period.\nSlovenija sutra preuzima predsedavanje nad EU, prioritet proširenje\nProširenje Evropske unije, kao jedan od glavnih prioriteta slovenačkog predsedavanja EU, ključni je strateški odgovor na brojne probleme sa kojima se suočava neposredno susedstvo EU, objavila je slovenačka vlada povodom sutrašnjeg slovenačkog preuzimanja predsedavanja Savetom Evropske unije.\nVučić o incidentu u Predsedništvu, nasilju na Adi Ciganliji i Petnici: "Ti ljudi imaju ime i prezime, ONI SU KRIVCI"\nNeću da učestvujem u njihovim pričama. Oni su vikali i vređali, njih petorica a ja sam, kaže predsednik Srbije Aleksandar Vučić povodom jučerašnjeg incidenta u Predsedništvu, kada su u ga posetili čelni ljudi Nardone stranke.\n"U RATU SA RAZUMOM I SVETOM": Slovenija preuzima predsedništvo u EU, a evo u šta sve veruje njen lider i zašto se Brisel sprema za novu glavobolju\nPripreme za preuzimanje predsedništva nad Evropskom unijom su u punom jeku u Sloveniji, čiji premijer Janez Janša i njegova vladajuća Slovenačka demokratska partija (SDS) pripremaju rezoluciju s naslovom “Za odbranu konstitutivnih temelja slovenačke države”.\nVučić otkrio svoj recept za okrepljenje, ovako se priprema za nastavak radnog dana (FOTO)\nPredsednik Srbije Aleksandar Vučić objavio je danas na svom Instagram profilu na koji način se okrepljuje tokom napornog radnog dana.\nLukić: Za spajanje funkcija potrebna promena Ustava\nProfesor ustavnog prava na Univerzitetu u Istočnom Sarajevu Radomir Lukić rekao je da je za eventualno sprovođenje ideje da predsednik Republike Srpske po automatizmu bude i član Predsedništva BiH neophodno izmeniti Ustav Srpske i Izborni zakon BiH.\nVučić nakon sednice Predsedništva SNS: Pred nama je težak period, bićemo izloženi BROJNIM PRITISCIMA\nPredsednIk Srbije Aleksandar Vučić rekao je danas, u obraćanju medijima nakon sednice Predsedništva SNS da je na sastanku analizirana politička situacija u Srbiji i istakao da je težak period pred našom zemljom kada je u pitanju Kosovo i Metohija, ali i Republika Srpska.\nSutra sednica predsedništva SNS, teme Kosovo i Srpska\nSrpska napredna stranka (SNS) održaće sutra sednicu Predsedništva na kojoj će biti razmatrana aktuelna politička situacija u državi i regionu, potvrđeno je večeras Tanjugu.\nDANAS IZLAZI IZ BOLNICE Dodik se 16 dana lečio od korone u UKC RS\nPrema odluci konzilijuma lekara Univerzitetskog kliničkog centar RS, nakon 16 dana borbe sa Covid-19, srpski član i predsedavajući Predsedništva BiH Milorad Dodik biće danas otpušten na kućno lečenje, saopšteno je iz ove zdravstvene ustanove.\n"MORA SE NEKAD ISPRAVITI KIČMA I REĆI NE" Komšić poručio da se mogao sastati sa Lavrovim, ali da ne bi imao MIRNU SAVEST\nČlan Predsedništva Bosne i Hercegovine Željko Komšić, komentarisao je za Hayat TV današnje odbijanje sastanka sa šefom ruske diplomatije Sergejom Lavrovim te istakao kako su Šefik Džaferović i on nažalost morali ovako reagovati.


Podrška okupljanju Srba oko zajedničke liste u FBiH\nSavez za promjene u potpunosti podržava inicijativu predsjednika Odbora za dijasporu i Srbe u regionu Narodne Skupštine Srbije Miodraga Linte da se svi Srbi u Federaciji BiH (FBiH) okupe oko zajedničke liste na Opštim izborima u FBiH bez stranačkih obilježja.\nIz Saveza za promjene je saopšteno da je važno da sve političke partije sa sjedištem u Republici Srpskoj podrže formiranje zajedničke Srpske liste.\n"Nadamo se da će se sve stranke sa sjedištem u Republici Srpskoj izdići iznad uskih, stranačkih interesa i podržati ovu inicijativu jer se njome obezbjeđuju uslovi za uspostavljanje ravnopravnosti Srba u FBiH", navedeno je u saopštenju.\nPredsjednik Saveza Srba iz regiona Miodrag Linta istakao je da strateški cilj svih srpskih političkih partija mora da bude opstanak Srba u FBiH i borba za njegova nacionalna i ljudska prava, zbog čega je od ključne važnosti da bude formirana koalicija svih srpskih stranka pod nazivom "Srpska lista".\n"Samo jedinstvenim nastupom svih srpskih partija na predstojećim izborima za skupštine kantona i Predstavnički dom Parlamenta FBiH moguće je da Srbi izaberu što više legitimnih i istinskih predstavnika u FBiH koji će se aktivno boriti za opstanak svog naroda i njegova prava", naveo je Linta u saopštenju.\nSavez za promjene Opšti izbori Zajednička lista\nLinta: Strateški cilj formiranje srpske liste za FBiH\nLinta najoštrije osudio Zvizdićev napad na Dodika


Glasanje za Đurđevdan, u Boru bez izbora za lokalni parlament - Ist Media\n07:26: AM ponedeljak 1 marta, 2021\nPosted on 13. marta 2012. at 17:54 by Ist Media\nBEOGRAD Parlamentarni izbori u Srbiji biće održani 6. maja, a istog dana održaće se i lokalni i pokrajinski izbori, obavestili su danas predsednik Srbije Boris Tadić i predsednica Skupštine Srbije Slavica Đukić Dejanović.\nPredsednik Srbije Boris Tadić raspisao je u podne parlamentarne izbore i to će biti deveti izbori od ponovnog uspostavljanja višepartijskog sistema 1990. godine.\nĐukić-Dejanović je u 14 sati u republičkom parlamentu potpisala Odluku o raspisivanju izbora za odbornike skupština jedinica lokalnih samouprava.\nPredsednica Skupštine je rekla da su lokalni izbori raspisani u svim opštinama, osim u 17 opština u kojima su održani vanredni izbori u periodu između 2008. i 2011. godine.\nOna je rekla da izbori nisu raspisani u Aranđelovcu, Boru, Vrbasu, Kovinu, Kosjeriću, Kosovskoj Mitrovici, Negotinu, Leposaviću, Novom Brdu, Odžacima, Peći i Prištini. Đukić-Dejanović je napomenula da su lokalni izbori u opštini Kula raspisani za 29. april.\nPrema njenim rečima, u skladu sa Rezolucijom 1244, Vlada Srbije će, u saradnji sa UNMIK-om, preduzeti sve radnje u vezi sa održavanjem lokalnih izbora na teritoriji Kosova i Metohije.\n„Mi smo u obavezi da poštujemo Rezoluciju 1244 i Ustav Srbije i očekujem da će Vlada opredeliti državno telo koje će, u saradnji sa UNMIK-om, razmatrati sve aktivnosti u vezi sa izborima na Kosovu“, rekla je ona.\nĐukić-Dejanović je pozvala građane da u velikom broju izađu na lokalne izbore, kako bi bila izabrana lokalna samouprava koja će se najbolje starati o interesima svih građana.\n„Raduje me što će prvi put među odbornicima bar trećina biti žene“, rekla je ona.\nGovoreći o predsedničkim izborima, Đukić-Dejanović je rekla da za sada nema saznanja o tome kada će oni biti raspisani, ali da je uverena da „predsednik ovih dana odlučuje“ o tome i da će se „vrlo brzo“ znati kada će oni biti održani.\nNa pitanje da li je moguće da se predsednički izbori održe pre parlamentarnih, Đukić-Dejanović je rekla da je teško da se to dogodi.


Vučić: Imaćemo najveći rast BDP-a u regionu - Ekonomske Vesti\nVučić: Imaćemo najveći rast BDP-a u regionu\n13. jul. 2016 13. jul. 2016 Andrija Matić 0 Comments Aleksandar Vučić, američka privreda, BDP, Bekament, privredni rast\nPredsednik Vlade Republike Srbije Aleksandar Vučić otvorio je danas u Aranđelovcu novu fabriku za proizvodnju građevinskog stiropora domaće kompanije „Bekament“, u čiju je izgradnju investirano četiri miliona evra i koja će zaposliti 70 novih radnika.\nVučić je u razgovoru sa radnicima rekao da će država pomoći domaćim fabrikama u okviru svojih mogućnosti jer te firme državi plaćaju poreze i doprinose i obezbeđuju nova radna mesta.\nOn je dodao da Vlada traži domaće firme kojima bi mogla da pomogne, ali da je malo dobrih kompanija poput „Bekamenta“.\nPremijer je najavio da će u narednom periodu na tenderima davati prednost domaćim firmama ukoliko ponude iste uslove kao strane firme.\nVučić je istakao da će država pomoći da Aranđelovac ima bolju putnu infrastrukturu, uz napomenu da će se u narednom periodu obnavljati put Aranđelovac–Mladenovac.\nOn je naveo da je Vlada uložila 500.000 evra da pomogne kompaniji „Bekament“, pri čemu je preuzela i obavezu da završi tri kilometra puta u okolini Aranđelovca.\n„Bekament“ je temelj srpske ekonomije i budućnosti, poručio je premijer i dodao da će ta kompanija, koja na vreme isplaćuje plate radnicima, uvek imati pomoć Vlade, kao i druge domaće firme koje posluju na isti način.\nOva kompanija, kako je precizirao, danas ima 313 zaposlenih, uz mogućnost zapošljavanja novih radnika i proširenja investicija.\nIstovremeno, premijer je naglasio da će Srbija u prvih šest meseci imati najveću stopu rasta BDP-a u čitavom regionu, što je svrstava u prve četiri države u Evropi.\nZvanične procene MMF-a za Srbiju za ovu godinu bile su da ćemo imati rast, ali da će biti najniži u regionu. Kako danas stvari stoje, Srbija će napredovati iznad očekivanog, zaključio je Vučić.\nKompanija „Bekament“ otvorila je novu fabriku u okviru svog proizvodnog kompleksa u Banji.\nGodišnji kapacitet proizvodnje stiropora u novoj fabrici biće 500.000 metara kubnih, a „Bekament“ će sa građevinskim stiroporom u ponudi postati jedina domaća kompanija koja proizvodi sve materijale neophodne za završne radove u građevinarstvu.\nSvi njeni proizvodi poseduju sertifikate potrebne za izvoz u EU, što znači da će se građevinski stiropor koji će se proizvoditi u novoj fabrici plasirati na domaće, ali i na tržišta država regiona.\nKompanija „Bekament“ za 2017. godinu planira još jednu investiciju u vrednosti od 10 miliona evra. Reč je o fabrici za proizvodnju boja, fasada, građevinskih lepkova i maltera, čiji će godišnji kapacitet biti 250.000 tona.\n← Blokada: Sitibanka više neće servisirati venecuelanske račune\nPoslanici početnici „vežbaju pritiskanje tastera“ na bazenu u Aranđelovcu →\nHajnc nas vraća u realnost: Nema privrednog rasta u Srbiji